
EDGAR ALLAN POE 


CARABUSUL DE AUR 


Valeu, valeu! 

Insul ăsta se zbantuie ca un apucat ! 
L-a muşcat o tarantulă. 

Totul de-a-ndoaselea. 


Cu mulţi ani în urmă, m-am împrietenit cu un oarecare 
domn William Legrand?. Descindea dintr-o străveche familie 
de hughenoți şi fusese cândva bogat, dar o serie de 
nenorociri îl lăsase fără o lăscaie. Ca să evite umilintele 
restriştilor abătute asupră-i, a părăsit New Orleans, oraşul 
de baştină al strămoşilor săi, şi s-a stabilit pe insula 
Sullivan’, aproape de Charleston, în Carolina de Sud. 

Insula asta e cu totul deosebită. In afară de nisip de 
mare, nu se găseşte pe ea mai nimic şi e lungă de aproape 
trei mile. Lăţimea ei nu trece nicăieri de un sfert de milă. E 
despărțită de continent printr-un pârâiaş abia vizibil, care 
se strecoară printr-un hatis de trestii şi nămol - ţinutul 
preferat al găinuşelor de baltă. Vegetaţia, cum s-ar putea 
bănui, e rară sau mai bine zis pitică. Nici un arbore mai 
important nu se zăreşte prin preajmă. Aproape de capătul 
vestic, unde se înalţă Fort Moultrie şi câteva clădiri 
prăpădite din şindrilă, închiriate pe timpul verii de cei care 


1 Citat din comedia “Totul anapoda” de Arthur Murphy (1727-1895). 
2 Numele unei familii hughenote din Charleston. Posibil ca Poe să-l fi 
cunoscut pe John C. Legrand, orator şi judecător din Baltimore. Un 
naturalist francez, pe nume Antoine Legrand, a trăit în veacul al XVII- 
lea. 

Poe cunoştea bine insula Sullivan şi împrejurimile sale, căci fusese 
încartiruit în Fort Moultrie din noiembrie 1827 pînă în decembrie 
1828. 
4 Stat din S-E S.U.A. 


fug de praful si frigurile de balta din Charleston, poate fi 
vazut, intr-adevar, palmierul tepos; dar cu exceptia acestei 
parti apusene şi a unei plaje albe şi stâncoase de-a lungul 
țărmului, întreaga insulă e brăzdată de pădurile dese de 
mirti aromati, atât de pretuiti de horticultorii din Anglia. 
Acest arbust atinge aici adesea înălţimea de cincisprezece 
sau chiar douăzeci de picioare, alcătuind un desiş aproape 
de nepătruns şi umplând văzduhul cu miresmele sale. 


Într-un cotlon ferit al crângului, nu departe de capătul 
răsăritean - partea cea mai îndepărtată a insulei -, Legrand 
îşi ridicase singur o colibă, în care l-am găsit locuind, când, 
din pură întâmplare, l-am cunoscut prima oară. Întâlnirea 
aceasta se va preschimba nu peste mult în amiciţie, căci 
sihastrul avea în el multe care să trezească interesul şi 
prețuirea. Am aflat că avusese parte de o educaţie aleasă, 
că mintea lui, deşi neobişnuit de ageră, suferea de 
mizantropie şi de unele stări capricioase, ba de entuziasm, 

ba de melancolie. Tinea cu el numeroase cărţi, însă rareori 
se folosea de ele. Principalele lui distracţii erau vânătoarea 
şi pescuitul, ori cutreieratul de-a lungul țărmului şi prin 
crângurile de mirti în căutare de scoici sau insecte; colecţia 
lui  entomologică ar fi putut stârni invidia lui 
Swammerdamms însuşi. În preumblările sale era însoţit cel 
mai adesea de Jupiter, un negru bătrân care fusese 
eliberat înainte de-a se abate necazurile asupra familiei, 
dar care n-a putut fi convins, nici cu ameninţări, nici cu 
promisiuni, să renunţe la ceea ce el considera a fi dreptul 
său de a se tine, pas cu pas, de mai tânărul său „massa' 
Will”. Nu-i exclus ca rudele lui Legrand, socotindu-l cam 
necopt la minte, să fi căutat să-i vare în cap lui Jupiter 
îndărătnicia aceasta, numai cu gândul de a-l ţine sub 
observaţie şi de a-l ocroti pe vagabond. 

La latitudinea insulei Sullivan, iernile sunt arareori 
aspre şi, la sfârşit de an, nu se prea întâmplă să fie nevoie 
de foc în sobă. Cam pe la mijloc de octombrie, în anul 18..., 
se nimeri totuşi să fie o zi nespus de friguroasă. Pe la 
asfintit, mă sileam să străbat tufişurile veşnic înverzite ca 
să ajung la coliba prietenului meu, pe care nu-l mai 
văzusem de câteva săptămâni, fiindcă locuiam pe atunci in 
Charleston, la vreo nouă mile distanţă de insulă, 
posibilităţile de traversare dintr-o parte într-alta fiind, pe 
vremea aceea, cu mult în urma celor de azi. Ajungând la 
colibă, am bătut la uşă, după cum aveam obiceiul, şi, 
neprimind răspuns, am căutat cheia în locul unde ştiam eu 
că-i pitită, am descuiat şi am pătruns în odaie. În vatră 
ardea un foc straşnic. Era o noutate pentru mine, şi câtuşi 
de putin neplăcută. Scotandu-mi degrabă paltonul, am tras 
un fotoliu lângă bustenii trosnind şi m-am pus să aştept în 


>  Entomologul olandez Jan Swammerdamm (1637-1680) a scris Biblia 


naturae, sive Historia insectorum, publicată postum în 1737-1738 şi 
tradusă în engleză în anul 1758, cu titlul A General History of Insects. 
Jupiter, ca mulţi negri din Sudul american, poartă un falnic nume 
roman. 

Forma stâlcită in care negrii din sudul Statelor Unite pronuntau 
apelativul englezesc master: stăpân. 

tihna venirea 7٣۳ 
mei. 
Sosiră curând după 
سب‎ ۱ lasarea intunericului 
si- Fy At mi mi făcură o primire 
OW: 1 1 6 cele mai 
prietenoase. Jupiter, 
ranjind cu gura pana 
la urechi, se grabi sa 
pregateasca de cina 
nişte gainuse de 
baltă. Legrand era 
într-unul din accesele 
lui - cum altfel să le 
zic? - de entuziasm. 
Găsise 0 cochilie 
ES bivalvă?, nemaivăzută 


până —= atunci, dintr-un gen 
nou Si, =- mai mult de-atât, 
urmărise ‘SS şi reuşise să prindă cu ajutorul 


lui Jupiter un scarabaeus!, care, zicea el, era cu totul 
necunoscut, dar în privinţa căruia voia să afle părerea mea 
a doua zi dimineaţa. 

— Şi de ce nu în seara asta? îl întrebai, frecându-mi 
mâinile deasupra focului şi, în sinea mea, trimițând la 
dracu' întreg neamul scarabeilor. 

— Ah, de-aş fi ştiut că eşti aici! zise Legrand. Dar s-a 
scurs atâta amar de vreme de când nu te-am mai văzut; şi 
8 Poe ieşea uneori la vânătoare de găinuşe. Pe când locuia în 
Philadelphia, l-a rugat pe Benjamin Detwiler, băiatul vecinului său, să 
meargă cu el la vânătoare de păsări de baltă şi au venit acasă cu 
traista plină (Phillips, Poe the Man, |, 745-749). 

Cochilie cu două valve. 


scarabaeus: (lat.) - vezi E.A. Poe, Câteva vorbe cu o mumie, n. 27. O 
discuţie despre această insectă apare la p. 128 din Synopsis of 
Natural History de Wyatt, compilaţie la care a colaborat şi Poe. După 
Stuart si Susan Levine, adevăratul „cărăbuş de aur”, denumit 
Callichroma splendidum, şi care nu face parte din familia scarabeilor, 
muşcă de-adevăratelea. 

cum puteam să prevăd că o să treci pe la mine chiar în 
seara asta? Pe când mă întorceam acasă, am dat peste 
locotenentul G.!!, de la fort, si, idiotul de mine, i-am 
împrumutat cărăbuşul, aşa că n-o să-l poţi vedea decât 
mâine dimineaţă. 

Rămâi aici peste noapte şi la răsăritul soarelui am să-l 
trimit pe Jup după el. E cel mai mirific lucru din lume! 

— Ce? Răsăritul soarelui? 

— Aiurea! Cărăbuşul! E viu colorat, în auriu, şi e cam 
cât o nucă mare, americană, cu două pete negre ca smoala 
la una din extremităţile spatelui şi încă una, ceva mai 
lungă, la cealaltă. Antenele... 

— Massa Will, io v-am tot spus că n-are tenechele! îl 
întrerupse Jupiter. Scărăbuşu-i numa' din aur, fieşcare 
bucăţică, si pe 'năuntru şi pe 'nafara, numa' l-aripă nu, da’ 
io n-am văzut scărăbuş nici jumate pe-atata de greu de 
când mă ştiu. 

— Prea bine, Jup, să presupunem că aşa e, răspunse 
Legrand, parcă mai iritat decât era cazul. Asta să fie 
motivul pentru care ai lăsat să ti se ardă galitele? Culoarea 
- aici se întoarse spre mine - aproape că adevereşte 
spusele lui Jupiter. Nu cred să fi văzut cândva un luciu 
metalic mai viu decât cel al elitrelor; dar despre asta n-ai 
cum să-ţi faci o părere decât mâine. Între timp, am să-ți 
dau o idee aproximativă despre forma lui. 

Şi zicând acestea, se aşeză în dreptul unei masute pe 
care se aflau un toc şi o călimară, însă nici o coală de 
hârtie. Căută prin sertar, dar nu găsi nici una. 

— Nu contează, zise el în cele din urmă, e bună şi asta, 
şi din buzunarul jiletcii scoase ceea ce mi se păru a fi un 
petic de hârtie aspră şi soioasă, şi cu tocul schiţă ceva la 
repezeală. Pe când se îndeletnicea cu treaba asta, am 
rămas în fotoliul de lângă foc, fiindcă mai dârdâiam încă de 
frig. După ce isprăvi desenul, mi-l dădu, fără să se ridice. 

Tocmai voiam să pun mâna pe el, când se auzi un 
11 E vorba probabil de Henry Griswold (m. 1834), căpitan la Fort 

Moultrie, care i-a dat lui Poe o scrisoare de recomandare la 
eliberarea sa din armată. 

marait straşnic, însoţit de nişte zgârieturi in uşă. Cand 
Jupiter o deschise, un caine imens, din rasa Newfoundland, 
al lui Legrand, se năpusti înăuntru, îşi propti labele pe 
umerii mei si ma potopi cu dezmierdari; asta pentru ca in 
precedentele mele vizite îi arătasem prea multă afecţiune. 
Sfârşindu-se zbenguiala, aruncai o privire asupra peticului 
de hârtie şi, drept să spun, nu mică mi-a fost mirarea 
văzând schiţa prietenului meu. 

— Măi-măi! exclamai, după ce l-am privit câteva 
minute, într-adevăr, trebuie să mărturisesc că-i un 
scarabeu cam neobişnuit, ceva absolut nou pentru mine; 
nicicând n-am mai văzut aşa ceva, doar dacă n-o fi cumva 
vreo tigvă sau un cap de mort, căci din tot ce-am văzut eu 
până acum, cu asta seamănă cel mai tare. 

— Cap de mort! reluă Legrand. A, da, păi, fără îndoială, 
pe hârtie aduce cu ceva în genul ăsta. Cele două pete 
negre de pe spate arată ca nişte ochi, nu-i aşa? iar ailaltă 
mai lungă de pe burtă, parcă-i o gură; şi apoi toată 
înfăţişarea-i ovală. 

— Tot ce se poate, am spus, însă tare mă tem, 
Legrand, ca nu prea ai stofă de artist. Dacă e să-mi fac o 
idee de cum arată, trebuie să aştept până ce văd şi eu 
gândacul. 

— Pai, nu ştiu, zise el, niţel iritat, desenez rezonabil, 
cel puţin aşa s-ar cuveni, căci am avut parte de nişte 
maeştri buni şi-mi place să cred că nu-s chiar tolomac. 

— Dragul meu, atunci pesemne că glumeşti, intervenii 
eu, e o tigvă cât se poate de reuşită; la drept vorbind, aş 
putea spune că-i un craniu de-a dreptul excelent, după 
standardele obişnuite privind fiziologia acestor specimene, 
iar gândacul tău trebuie că-i cel mai ciudat scarabeu din 
lume, dacă într-adevăr e vorba de el. Crede-mă, pe baza 
acestei schiţe, am putea născoci o povestioară palpitantă, 
plină de mister. 

Presupun că vei boteza gângania scarabaeus caput 
hominis!?, sau ceva de soiul ăsta - există multe nume 
de-astea în cărţile de ştiinţe naturale. Dar unde-s antenele 


12 Scarabeul cu hârcă de om (lat.). 

de care ۱۶ 

— Antenele! exclama Legrand, pe care subiectul parea 
să-l invioreze nespus. Sunt convins ca ar trebui să-i vezi 
antenele. Le-am redat exact asa cum sunt ele la insecta 
originară şi banuiesc că asta-i destul. 

— Bine, bino, am zis, poate că le-ai redat, dar eu unul 
nu le văd. 

Şi i-am întins peticul de hârtie, fără nici un comentariu, 
nevrând să-l enervez; eram însă foarte surprins de 
întorsătura pe care o luaseră lucrurile; mă nedumerea 
proasta lui dispoziţie; şi cât priveşte schiţa gândacului, pur 
şi simplu nu se vedeau nici un fel de antene, iar toată 
înfăţişarea lui, într-adevăr, semăna leit cu forma obişnuită a 
unui cap de mort. 

Negru de supărare, apucă‏ وت 
peticul de hârtie şi era cât pe‏ 
să-l mototolească, probabil‏ 
cu intenţia de a-l‏ 
zvarli în foc, când o‏ 
privire‏ 
întâmplătoare‏ 
asupra desenului‏ 
paru Sa-i‏ 
atragă brusc‏ 
luarea-aminte.‏ 
Într-o clipă,‏ 
fata i se înroşi‏ 
grozav, apoi se‏ 


îngălbeni de 
tot. Câteva 
minute bune 


cercetă desenul 
cu mare băgare 
de seamă, din 
locul unde şedea. In 
cele din urmă, se 
de pe masă şi se duse 
în  ungherul cel mai 

să se aşeze pe un cufăr -— 


îndepărtat al încăperii. 

Acolo, se apucă iarăşi să studieze cu înfrigurare hârtia, 
întorcând-o în toate direcţiile. Nu zise însă nimic şi purtarea 
lui reuşi să mă uimească de-a binelea; totuşi chibzuii că era 
mult mai înţelept să nu-i zgândăr prin vreo remarcă starea 
crescândă de surescitare. Numaidecât scoase din buzunarul 
hainei un portofel, puse cu grijă peticul în el şi pe 
amândouă le încuie în sertarul mesei de scris. Arăta acum 
mult mai încrezător în sine, dar parcă îi dispăruse aerul de 
voioşie de la început. 

Cu toate astea, părea nu atât ursuz, cât preocupat. Pe 
măsură ce afară se întuneca, amicul meu era tot mai 
adâncit în reverie, din care vorbele mele de duh nu reuşeau 
nicicum să-l trezească. Intenţia mea fusese să-mi petrec 
noaptea la cabană, cum mai făcusem deseori înainte, dar 
văzând-o pe gazda mea în această stare sufletească, 
socotii de cuviinţă să-mi iau rămas-bun de la ea. Nu insistă 
să rămân, însă la plecare îmi strânse mâna cu mai multă 
afecţiune decât de obicei. 

La vreo lună după asta (răstimp în care nu l-am mai 
întâlnit deloc pe Legrand), în Charleston, am primit vizita lui 
Jupiter, sluga lui. Nicicând nu-l mai văzusem pe bunul şi 
venerabilul negru atât de abătut şi de aceea mă temeam să 
nu-l fi ajuns pe prietenul meu vreo mare nenorocire. 

— Bună, Jup, am zis, care-i treaba? Cum o duce 
stăpânul tău? 

— Apai, să zic pe cinstite, massa, nu-i aşa de bine cum 
s-ar cădea. 

— Nu-i bine! îmi pare sincer rău să aud asta. Dar de ce 
se plânge? 

— Chiar asta-i! în veci nu se plânge de nimic, da' 
d-aia-i foarte beteag. 

— Foarte beteag, Jupiter! De ce n-ai zis aşa de la bun 
început? A căzut la pat? 

— Vai, nu! Nu-l loveşte nimica, asta-i buba, mă doare 
sufletelu' de bietu' massa Will! 

— Jupiter, aş vrea sa-nteleg ce spui. Zici că stăpânul 
tău e bolnav. Nu ţi-a zis ce-l mahneste? 

— Valeu, massa, nu va grijiti de-asta. Massa Will zice 
că nimica nu-l mahneste, zău, d'atuncea de ce hojbăie de 
colo-colo cu capu' jos, gârbov şi coliliu ca un moroi?” S- 
atuncea de ce samaluieste neostoit? 

— Ce face, Jupiter? 

— Sămăluieşte cu tafruri pe răboj, cel mai dihai tafruri 
ce-am văzut. Mă trec naduseli de spaimă, să vă spui cistit... 
Veşnic îs cu ochii pe el. Deunăz' m-a dus cu cobza'nainte să 
se crape de ziiuă şi dus a fost cât fu ziua de lungă. Am 
cioplit o botă zdravănă ca să-i 'vinetez spinarea când s-o 
întoarce, da' prostu' de mine, pân' la urmă nu m-a lăsat 
inima; arăta ca vai ş-amar de el. 


— Cum? Ce? A, da! La drept vorbind, cred că n-ar 

13 a/b... ca un moroi: „as white as a gose” (strigoi). Baudelaire traduce 
expresia cu comme un oie (ca o gâscă), aceasta fiind, în opinia lui 
Mabbott, o îmbunătăţire involuntară a originalului, care i-ar fi plăcut 
lui Poe. Vorbirea dialectală a lui Jupiter e redată de Baudelaire în 
limba franceză standard. 


12 


trebui sa fii prea sever cu sărmanul om. Sa nu-l baţi, 
Jupiter, s-ar putea sa nu suporte. Dar n-ai idee ce anume i-a 
cauzat boala asta, sau cum să zic? aceasta schimbare de 
comportament? | s-a întâmplat ceva dezagreabil de cand 
nu ne-am întâlnit? 

— Nu, massa, nimica 'zagreabil; da' mie tare mi-i frică 
c-a fost mai 'nainte; când ai fost matale pe la noi. 

— Cum? Ce insinuezi? 

— Păi, massa, 'sinuez că goanga aia... 

— Ce? 

— Goanga... mi-s foarte sigur că pe massa Will l-a 
muşcat de căpătână scărăbuşu' ăla din aur. 

— Şi ce motiv ai, Jupiter, să presupui lucrul ăsta? 

— Foarfecile, massa, şi mestecau'. In vecii vecilor n-am 
mai văzut scarabus asa-mpielitat care numa' ce-nhata si 
muşcă orisice se nimareste. Massa Will l-a 'şfăcat 
naprasnic, da' va spui eu c-a trebuit ca 58-1 lese numaisicat, 
că poate c-atuncea l-o fi muşcat. Pfui, ce mai mestecau' la 
scărăbuşu' ala, că d-aia n-am vrut să-l prinz cu deştu', da’ 
l-am 'şfăcat c-un papir. L-am învălit în papir şi i-am astupat 
mestecau' cu papir, iac-aşa am facut. 

— Şi socoti, prin urmare, că stăpânul tău a fost 
într-adevăr muşcat de goanga aia şi că de la muscatura i se 
trage boala? 

— Nu 500۲ nimica, numa' că ştiu. Ce-l tot inghimpa că 
visează auru' ala dacă nu d-aia, că l-a muşcat goanga? Nu-i 
de prima oară c-am auzit io de scărăbuşii ăştia din aur... 

— Dar de unde ştii tu că visează aur? 

— De unde? Păi, d-acolo fincă vorbeşte-n somn de aur, 
d-acolo ştiu! 

— Fie, Jup, s-ar putea să ai dreptate; dar cărei 
împrejurări fericite ar trebui să-i atribui onoarea vizitei tale 
de astăzi? 

— Ce ziceti, massa? 

— Mi-ai adus vreun mesaj din partea domnului 
Legrand? 

— Nu, massa, am adus 'pistola asta. 

Şi aici Jupiter îmi înmână un biletel care suna astfel: 

„Dragul meu, 

Oare de ce nu te-am mai văzut de atâta timp? 
Nădăjduiesc că n-ai fost chiar atât de naiv încât să te fi 
simţit jignit de vreun gest de-al meu cam necugetat; dar 
nu, e puţin probabil să fie aşa ceva. 

De când ne-am întâlnit ultima oară, am avut motive 
serioase de îngrijorare. Am ceva anume să-ţi comunic, însă 
habar n-am cum să-ţi spun sau dacă ar trebui de fapt să-ţi 
spun. 

Nu mă simt prea bine de câteva zile şi bietul Jup 
aproape mă scoate din sărite cu atentiile lui binevoitoare. 
Să vezi şi să nu crezi! Deunăzi a făcut rost de o nuia 
zdravănă cu care să mă altoiască, fiindcă i-am scăpat de 
sub ochi şi mi-am petrecut întreaga zi so/us’’, hoinarind pe 
colinele din partea cealaltă a insulei. Cred sincer că numai 
starea mea deplorabilă m-a ferit de o chelfaneala. 

N-am mai reuşit să adaug nimic la colecţie de când nu 
ne-am mai întâlnit. 

Dacă ai putea cumva să-ţi faci timp, vino pe la mine 
împreună cu Jupiter. Vino, te rog. Vreau să ne întâlnim 
deseară, într-o afacere importantă. Te asigur că-i de cea 
mai mare importanţă. 

Mereu al dumitale, 

William Legrand” 

Era ceva în tonul acestui mesaj care îmi produse o vie 
nelinişte. Stilul său era complet diferit de al lui Legrand. 
Oare la ce putea să viseze? Ce altă bazaconie să fi pus 
stăpânire pe creierul lui înfierbântat? Ce „afacere de cea 
mai mare importanţă” ar putea el sa încheie? Relatarea lui 
Jupiter nu prevestea nimic bun. Mă temeam că, sub veşnica 
povară a nenorocului, prietenul meu să nu-şi fi ieşit până la 
urmă din minţi. De aceea, fără să ezit o clipă, m-am 
pregătit să-l urmez pe negru. 

Ajungând pe chei, am observat o coasă şi trei cazmale, 
pare-se toate noi, zăcând pe fundul luntrei în care urma să 
ne urcăm. 

— Ce-nseamnă toate astea, Jup? l-am întrebat. 


14 Singur (lat.). 
14 


— Coasă şi cazmăi, massa. 

— Foarte adevărat; dar ce caută ele aici? 

— Coasa şi cazmăile care m-a pus massa Will să le 
cumpăr din oraş, ş-am dat pă ele a' dracului de mult. 

— Dar, pentru Dumnezeu, ce are de gând să facă 
„massa Will” al tău cu coasa şi cu cazmalele astea? 

— Asta nu pot şti şi să mă ia dracu' daca nu crez că 
massa Will nici dumnealui nu ştie. Da' sigur toate se trag de 
la scarabus. 

Văzând că nu mă puteam înţelege cu Jupiter, a cărui 
minte părea cu totul absorbită de ,scarabus”, m-am urcat 
în barcă şi am înălţat pânza. Cu vânt prielnic şi puternic, 
am intrat degrabă in golfuleţul situat la nord de Fort 
Moultrie, iar după o plimbare de vreo două mile am ajuns la 
colibă. Era în jur de trei după amiaza. Legrand ne aştepta 
arzând de nerăbdare. Imi apucă mâna cu o surescitare 
nervoasă care-mi produse nelinişte şi-mi întări suspiciunile 
pe care le nutrisem deja. Chipul lui avea o paloare 
cadaverica, iar ochii, adanciti în orbite, scânteiau cu un 
luciu nefiresc. După ce m-am interesat de sănătatea lui, 
neştiind ce altceva mai bun să zic, l-am întrebat dacă îşi 
recuperase deja scarabeul de la locotenentul G. 

— O, da, îmi răspunse el, roşind straşnic, l-am luat de 
la el chiar a doua zi. Nimic n-o să mă despartă de acest 
scarabeu. Ştiai că Jupiter are perfectă dreptate în privinţa 
lui? 

— În ce fel? am întrebat, cu sufletul străbătut de o 
presimtire tristă. 

— Când pretinde că-i un carabus din aur veritabil. 

Rosti aceste cuvinte cu un aer grav, serios, ceea ce ma 
şoca nespus. 

— Cărăbuşul ăsta e sortit să mă facă bogat, continuă el 
cu un surâs triumfător, să-mi restituie averea părintească. 
E de mirare atunci că-l preţuiesc? Fiindcă Norocul s-a gândit 
să mi-l ofere mie, trebuie doar să-l folosesc cum se cuvine 
şi am să ajung la aurul al cărui indiciu pare să fie. Jupiter, 
adu-mi scarabeul! 

— Ce? Scărăbuşu', massa? Nu voi să dau de belea cu 

goanga asta; 
dumneavoastra 5-0 
luati, dac-o vreti. 
Atunci, Legrand 
se scula cu un aer 
grav si maiestuos si 
îmi aduse gandacul 
din caseta de sticlă 
în care-l vârâse. Era i 1 
un scarabeu superb ٣ 
si la vremea aceea 
necunoscut 
naturalistilor = - 
de buna seama 
un trofeu 


preţios din 
punct de 
vedere Aa 
ştiinţific. La g 
una din <, 


extremităţile 
spatelui avea două pete 
negre şi rotunde, iar la 
cealaltă, o pată de formă 
alungită. 

Elitrele erau extrem de 
dure şi luceau ca aurul 
vechi!”. Greutatea insectei era de-a dreptul 
impresionantă şi, ţinând cont de toate astea, mai că nu-l 
mai puteam învinui pe Jupiter pentru părerea lui, deşi în 
ruptul capului nu puteam pricepe cum se făcea că Legrand 
însuşi era de acord cu ea. 


15 Cărăbuşul lui Poe e imaginar, însă el reuneşte trăsături ale unor 


insecte reale ce se găseau pe Insula Sullivan: Ca/lichroma 
splendidum, de un galben auriu, cu aripioare verzi, şi Alaus oculatus, 
care are pe protorax două pete negre ovale încadrate de alb, 
semănând cu un steag de pirați (Ellison A. Smyth Jr., Sewanee 
Review, ianuarie 1910, citat de Hervey Allen, /srafe/, 1926,1, p. 216). 

— Am trimis dupa dumneata, zise el pe un ton 
pompos, dupa ce sfarsii de cercetat gandacul, ca sa-ti cer 
sfatul şi ajutorul, astfel încât să se poată împlini hotărârile 
Sortii şi ale carabusului... 

— Dragul meu Legrand, am strigat eu intrerupandu-l, 
de buna seama esti bolnav si ar trebui sa iei oaresce 
măsuri! întinde-te pe pat, iar eu o să rămân cu dumneata 
câteva zile până când îţi revii. Ai febră şi... 

— la-mi pulsul, spuse el. 

| l-am luat şi, la drept vorbind, n-am găsit nici cel mai 
mic indiciu de febră. 

1 — Dar se poate sa fii bolnav, si totusi sa n-ai febra. 
Ingaduie-mi numai de data asta să-ţi dau câteva sfaturi 
medicale. În primul rand, întinde-te în pat. Apoi... 

— Gresesti, interveni el, mă simt cât de bine se poate 
în starea asta de surescitare, care nu-mi dă pace. Daca-mi 
doreşti într-adevăr binele, alunga-mi această stare. 

— Şi cum aş putea face treaba asta? 

— Foarte simplu. Jupiter şi cu mine vom porni într-o 
expediţie în munţii de pe ţărmul continental, şi în expediţia 
asta o să avem nevoie de ajutorul cuiva în care să ne 
putem încrede. Dumneata eşti singura persoană în care 
avem încredere. De-o fi sau nu să reuşim, în orice caz, se 
va mai potoli starea de surescitare în care mă vezi acum. 

— Sunt dornic să te ajut oricând, am răspuns; doar nu 
vrei să zici că goanga aia blestemată are vreo legătură cu 
expediţia voastră în munţi? 

— Ba da. 

— Atunci, Legrand, eu, unul, n-am cum să vă însoțesc 
într-o aventură atât de absurdă. 

— Imi pare rău, foarte rău, dar va trebui să încercăm 
singuri. 

— Să încercaţi singuri! Omul ăsta e sigur nebun! Stai 
puţin! Cât timp crezi că veţi fi plecaţi? 

— Probabil toată noaptea. Pornim la drum imediat si, 
orice s-ar întâmpla, vom fi înapoi pe la răsăritul soarelui. 

— Si îmi promiti pe cuvântul dumitale de onoare că 
după ce-ţi faci damblaua şi-ţi iese afacerea cu carabusul 

(Doamne, Dumnezeule!), o să te întorci acasă şi o să-mi 
asculti întocmai sfaturile, aşa cum le asculti pe ale 
medicului dumitale? 

— Da, promit; şi acum hai s-o luăm din loc, că n-avem 
timp de pierdut. 

Cu inima grea, îmi urmai prietenul. O luarăm din loc pe 
la orele patru, Legrand, Jupiter, câinele şi subsemnatul. 
Jupiter avea la el coasa şi cazmalele, asta dupa ce tinuse 
mortis să le care pe toate de unul singur, mai mult din 
teama - din câte mi se părea - de-a nu lăsa vreuna dintre 
aceste unelte la cheremul stăpânului său decât dintr-un 
exces de hărnicie sau complezenta. Era într-o dispoziţie cat 
se poate de proastă şi „blestematu' ăla de scărăbuş” fură 
singurele cuvinte care îi scăpară din gură pe toată durata 
călătoriei. Cât despre mine, aveam în grijă două lampase, 
pe cand Legrand se multumise doar cu scarabeul, pe care-l 
purta legat de capătul unei biciuşti şi pe care-l legăna în 
mers dintr-o parte într-alta, cu aere de vrăjitor. Văzând şi 
această ultimă şi peremptorie dovadă a nebuniei amicului 
meu, cu greu mi-am reţinut lacrimile. Am chibzuit însă că 
lucrul cel mai bun era să-i înghit toanele, măcar pe moment 
sau până când puteam lua nişte măsuri mai energice, cu 
oareşce sorţi de izbândă. Între timp, m-am străduit, în 
zadar însă, să-l descos în legătură cu scopul expediției. 
După ce reuşise să mă înduplece să-l însoțesc, părea prea 
puţin dispus să discute despre un subiect atât de 
neînsemnat, şi la toate întrebările mele nu catadicsea să 
răspundă decât printr-un: „O să vedem!” 

Strabaturam cu schiful golfuletul din buza insulei şi, 
urcând costişele de pe ţărmul continental, o luarăm în 
direcţia nord-vest printr-o porţiune de teren teribil de 
sălbatic şi de pustiu, pe unde nu se zărea nici urmă de 
picior omenesc. In frunte mergea neabatut Legrand, 
oprindu-se ici şi colo, doar pentru o clipă, ca să cerceteze 
ceea ce păreau repere lăsate de el însuşi cu un prilej 
anterior. 

Umblarăm astfel vreo două ore şi soarele tocmai 
scăpata când am ajuns într-un ţinut infinit mai lugubru 

decat tot ce vazusem pana atunci. Era un soi de platou, 
langa un varf de munte aproape inaccesibil, strabatut de la 
poale pana pe culme de o pădure deasă şi presărat ici-colo 
cu steiuri uriaşe, care păreau vag priponite de sol, multe 
dintre ele fiind împiedicate să o ia la vale doar de arborii de 
care se propteau. Adânci ponoare, în diverse direcţii, 
dădeau peisajului un aer de o şi mai sumbră solemnitate. 

Platforma naturală pe care ne cataraseram era 
napadita de maracini, printre care - aveam sa aflu curand - 
ar fi fost imposibil sa ne croim drum fără o coasă; şi Jupiter, 
la ordinul stăpânului său, se apucă să ne deschidă o 
cărăruie pana la rădăcina unui tulipier grozav de înalt ce se 
înălța pe podiş, alături de vreo opt sau zece stejari, 
întrecându-i însă cu mult, ca de altfel pe toţi ceilalţi arbori 
pe care-i văzusem vreodată, prin splendoarea frunzişului şi 
a formei lui, prin amplitudinea ramurilor şi prin măreţia 
întregii sale înfăţişări. Ajunşi în dreptul copacului, Legrand 
se întoarse spre Jupiter şi-l întrebă dacă se simţea capabil 
să se urce în el. Bătrânul păru niţel descumpănit de 
întrebare şi, pret de câteva clipe, nu răspunse. In cele din 
urmă, se apropie de trunchiul uriaş, îi dădu agale un ocol 
şi-l cercetă cu luare-aminte. Când isprăvi cercetarea, zise 
doar: 

— Da, massa, Jup s'urcă pe orişicare pom din veata lui. 

— Atunci sus cu tine cât mai iute cu putinţă, căci nu 
peste mult va fi prea întuneric să mai vedem ce avem de 
făcut 

— Cât de sus trebui' s'urc, massa? întrebă Jupiter. 

— Suie-te mai întâi pe trunchi şi-o să-ţi zic eu pe urmă 
în ce direcţie s-o iei. Aşteaptă numai! la şi gândacul ăsta cu 
tine. 

— Scarabusu', massa Will! Scărăbuşu' din aur! icni 
batranul negru, tragandu-se inapoi ingrozit. De ce trebui' sa 
ieu scarabusu' sus in pom? Sa ma ia dracu' daca-l ieu! 

— Jup, daca unui jarcalete negru ca tine i-e frică sa se 
atinga de o biata ganganie moarta, foarte bine, o poti sui 
cu sfoara asta, dar daca n-o iei cu tine sus, voi fi silit să-ţi 
crap teasta cu cazmaua asta. 

— Acu' ce necaz, massa? zise Jup pe un ton mieros, 
vădit rusinat - to'deauna gata să-l certati pe sărmanu' 
negru. Am facut numa' haz. Mie, frică de scarabus! Ce-mi 
pasă mie de scărăbuş? 

Aici, apucă precaut capătul sforii şi, ţinând insecta 
departe de el, pe cât permiteau împrejurările, se pregăti să 
urce în copac. 

În tinerețea sa, tulipierul, sau Liriodendron 
tulipiferumu'€, cel mai semet arbore din pădurile Americii, 
are un trunchi nespus de neted, deseori ajungând la o 
înălţime apreciabilă, fără să dezvolte crengi laterale; la 
maturitate însă, scoarţa lui devine inegală şi noduroasă, şi 
pe trunchi îşi fac apariţia o sumedenie de ramuri scurte. 
Astfel, greutatea urcuşului, în cazul de faţă, era mai mult 
aparentă decât reală. Încolăcind uriaşul cilindru, cât mai 
strâns cu putinţă, cu braţele şi cu genunchii, şi ţinându-se 
cu mâinile de unele proeminente, iar de altele sprijinindu-si 
tălpile goale, Jupiter, după ce o dată sau în două rânduri 
reuşi ca prin minune să evite căderea, în cele din urmă se 
sui până la prima mare bifurcatie şi păru să considere 
întreaga afacere ca şi încheiată. La drept vorbind, dispăruse 
de-acum orice risc, deşi cataratorul se găsea la vreo 
şaizeci-şaptezeci de picioare de sol. 

— 'Cotro s-o iau acu', massa Will? întrebă el. 

— la-o pe creanga cea mai groasă, aia din partea asta, 
zise Legrand. 

Negrul se conformă pe dată şi aparent fără prea mare 
efort; urcând tot mai sus, până când trupul lui îndesat 
dispăru cu totul în frunzişul des ce-l învăluia. Numaidecat i 
se auzi glasul, ca un fel de scâncet: 

— Cat trebui' să mai sui? 

— Cat de sus esti? intreba Legrand. 

— Atâtica de sus, răspunse negrul, că pot să văz ceriul 
prin varfu' pomului. 


16 numele ştiinţific al arborelui de lalele (tulipier). Poe era îndrăgostit 


de acest arbore, care poate atinge dimensiuni uriaşe; cf. E.A. Poe, 
Dimineaţă pe Wissahiccon si Cabana lui Landor. Acest arbore nu 
creştea însă pe insula Sullivan. 


20 


— Da-i pace cerului, ascultă la ce-ţi zic eu. ۲۲۱۷۵۲6-۲ 
josul copacului şi numără cracile de sub tine, din partea 
asta. De câte crăci ai trecut? 

— Un', doi, trei, patru, sinci. Am trecut de sinci craci 
mari, massa, din partea asta. 

— Atunci mai urcă una. 

După câteva minute i se auzi iarăşi glasul, anunțând că 
ajunsese pe a şaptea cracă. 


— Acuma, Jup, strigă Legrand, evident emoţionat la 
culme, vreau s-o iei tot înainte pe craca aia cât poţi tu de 
departe. Dă-mi de ştire dacă vezi ceva ciudat. 

Bruma de îndoială pe care-aş mai fi avut-o privind 
nebunia bietului meu amic se risipi şi ea până la urmă. Nu 
aveam altă cale decât să constat că i se tulburaseră minţile 
şi eram nespus de îngrijorat de cum să-l duc acasă. Pe când 
chibzuiam cum ar trebui să procedez, se auzi din nou glasul 

lui Jupiter. 

— Tare frica mi-i Sa m-aventur pe craca asta, ٥ craca 
moartă cat de lunga-i. 

— Spui că-i o creangă moartă, Jupiter? strigă Legrand 
cu o voce tremuratoare. 

— Da, massa, moartă-coaptă, dusă la rogoz, far' pic de 
suflare. 

— Pentru numele lui Dumnezeule, ce mă fac? întrebă 
Legrand, pare-se în culmea disperării. 

— Ce să faci! am zis, bucuros de ocazia de-a strecura 
şi eu o vorbă. Păi, să vii acasă şi să te bagi în pat. Acum, 
haide, fii băiat cuminte! Se face târziu şi în plus 
aminteste-ti de promisiune. 

— Jupiter, strigă el, fără să mă bage deloc în seamă, 
m-auzi? 

— Da, massa ۷۷۱۱۱۱ te auz bin'şor. 

— incearcă atunci lemnul cu briceagul şi vezi dacă-i 
foarte putred. 

— Putred, massa, putred destul, răspunse negrul după 
câteva clipe, da' nu putred chiar de tot. Să spui cistit, pot 
să mă 'ventur nitelus pe cracă singur. 

— Singur! Ce vrei să spui? 

— Păi, spui de scarabus. Tare-i greu, scarăbuşu'! Spui 
că mai 'ntâi să-l las jos ş-atunci craca n-o să se rupă subt 
un negru singur. 

—Japita afurisita! strigă Legrand, parca mai bine 
dispus, ce înseamnă vorbele astea fără noimă? Fii sigur că 
dacă-i dai drumul gândacului, am să-ţi frâng gâtul! la 
seama, Jupiter, m-auzi? 

— Da, massa, da' nu trebui' să zberati asa la sărmanu' 
negru. 

— Fie! Asculta-ma acum! Daca mergi pe craca pana 
unde crezi tu ca se poate si nu-i dai drumul ganganiei, am 
să-ţi fac cadou un dolar de argint de cum te dai jos. 

— Mi-s dus, massa Will, zău, răspunse negrul 
numaidecât, 'proape pânâ-n capăt. 

— Capăt! ţipă Legrand, spui c-ai ajuns la capătul 
crăcii? 

— Acusica-n capăt, massa, 0-0-0-0-0! Ai milă, Doamne! 
Ce-i aicea-n pom? 

— Hai, zi odata, striga Legrand in culmea bucuriei, ce 
este? 

— Păi, nu-i decât o capatana; vreunu' care şi-a lăsat 
capu-n pom şi ciorile i-au 'fulecat toată carnea de pe el. 

— O căpăţână, spui! Foarte bine! Cum e prinsă de 
cracă? Ce-o tine? 

— Bine'nteles, massa Will; trebui' să văz. Pai, 
p-onoarea mea, i-o treabă tare poznaşă, i-un cui mare-n 
căpăţână, care-l tine fix de pom. 

— În regulă, Jupiter, acum fă exact ce-ţi spun eu, 
m-auzi? 

— Da, massa! 

— Baga de seama atunci! Cauta ochiul stang al 
capatanii. 

— Hm! Aoleu! Asta-i buna! Păi, n-are nicicum ochiu' cel 
stang. 

— Blestemata-ti fie prostia! Tu stii care-i mana dreapta 
şi care-i stânga?! 

— Da, ştiu asta, ştiu tot; mâna cea stângă-i aia cu care 
crap io lemnele. 

— De bună seamă! Fiindcă eşti stângaci; iar ochiul tău 
stâng e pe aceeaşi parte ca şi mâna ta stângă. Socot acum 
c-ai să poţi găsi ochiul stâng al căpătânii sau locul unde a 
fost ochiul stâng. L-ai găsit? 

Urmă o îndelungă tăcere. Într-un târziu, negrul întrebă: 

— Ochiu' cel stâng a' căpătânii e tot pe partea aia cu 
mâna cea stângă a căpătânii? Findcă n-are capatana asta 
nicidecât mână. Mare scofală! Acu' am găsit ochiu' cel 
stâng, aicea-i ochiu' cel stâng, ce trebui' să fac cu el? 

— Dă drumul gândacului în jos prin el, cât e sfoara de 
lungă, dar ia aminte să n-o scapi din mână. 

— Gata, 'sprăvită, massa Will, lesne să bag pe 
scarăbuş prin bortă. la uite-l cum se sloboade-n jos! 


17 Cf. lona 4:11: „... se află mai mult de o sută douăzeci de mii de 
oameni, cari nu ştiu să deosebească dreapta de stânga lor”. 

În răstimpul acestei conversatii, nu iesise la iveală nici 
o părticică din trupul lui Jupiter; însă cărăbuşul pe care-l 
lăsase în jos se putea vedea acum la capătul sforii, 
scânteind ca un glob de aur vechi în razele târzii ale 
asfintitului de soare, unele dintre aceste raze luminând încă 
slab dâmbul pe care stăteam. Scarabeul atârna nestingherit 
printre ramuri şi, lăsat liber, ar fi căzut la picioarele noastre. 
Legrand luă numaidecât coasa şi curăţă cu ea o porţiune 
rotundă, de vreo trei-patru iarzi în diametru, chiar 
dedesubtul insectei şi, isprăvind treaba, îi porunci lui Jupiter 
să dea drumul sforii şi să coboare din copac. 

După ce înfipse cu mare precizie un tarus în pământ, 
exact în locul unde căzuse gândacul, amicul meu scoase 
din buzunar o panglică de măsurat. Legând unul din 
capetele ei de partea de trunchi a copacului care era cea 
mai aproape de tarus, o desfăşură până când ajunse la 
tarus, iar de acolo o întinse si mai departe în direcţia data 
deja de cele două puncte: copacul şi tarusul, pe o distanţă 
de cincizeci de paşi, în timp ce Jupiter reteza cu coasa 
tufişurile de mărăcini. In porţiunea astfel curățată înfipse un 
al doilea tarus, iar în jurul său, luat ca centru, descrise un 
cerc cam rudimentar, cu un diametru de vreo patru 
picioare. 

Punând apoi mâna pe o cazma şi dându-ne una lui 
Jupiter şi alta mie, Legrand ne rugă să ne punem pe săpat 
cât mai iute cu putinţă. 

Ca să spun adevărul, niciodată nu m-am dat în vânt 
după o asemenea îndeletnicire şi, în acele momente mai 
ales, aş fi renunţat la ea cu dragă inimă, căci se însera şi 
mă simţeam nespus de ostenit după efortul pe care-l 
depusesem; nu vedeam însă nici un prilej de a scăpa şi mă 
temeam să nu care cumva să zdruncin liniştea sufletească 
a bietului meu prieten printr-un refuz. Dacă într-adevăr 
m-aş fi putut bizui pe ajutorul lui Jupiter, n-aş fi ezitat o 
clipă să încerc să-l aduc pe nebun acasă cu de-a sila; 
cunoşteam însă prea bine firea bătrânului negru ca să pot 
spera că, la o adică, m-ar fi susţinut într-o încleştare directă 

cu stapanul sau. Nu aveam nici un dubiu ca acesta din 
urma se molipsise de una dintre nenumaratele superstitii 
sudiste despre bani îngropaţi în pământ si că aceasta 
închipuire îi fusese confirmată de găsirea scarabeului sau 
poate de obstinatia cu care Jupiter susţinea că „scarăbuşu' 
e din aur curat”. O minte predispusă la nebunie putea lesne 
fi ademenită de asemenea insinuări, mai ales dacă ele se 
potriveau cu unele idei preconcepute; şi atunci îmi veniră în 
minte cuvintele bietului meu amic dospro cărăbuşul care 
era „indiciul imbogatirii sale”. Luând totul în considerare, 
eram contrariat şi descumpănit, însă în cele din urmă am 
hotărît să fac haz de necaz, adică să sap cu sârg şi astfel 
să-l conving mai iute pe vizionar, printr-o demonstraţie pe 
viu, în legătură cu opiniile eronate pe care le împărtăşea. 

Aprinzând felinarele, ne-am apucat de treabă cu un zel 
vrednic de o cauză mai inteleapta; iar când lumina sticloasă 
cădea pe trupurile şi pe uneltele noastre, nu puteam să nu 
mă gândesc la grupul pitoresc pe care-l alcătuiam, la cât de 
stranii şi suspecte vor fi părut caznele noastre vreunui 
intrus care, din întâmplare, ar fi dat peste noi. 

Am săpat fără 
încetare vreme de două 
ceasuri. Abia dacă am 
vorbit; şi cel mai 
tare ne deranja 


lătratul 
câinelui, care 
părea din 


cale-afară de 
interesat de 
îndeletnicirea 
noastră. La un 
moment dat, 
deveni atât de 
zgomotos, 
încât ne era 
frică să nu dea 
cumva de ştire 


vreunor derbedei aflaţi prin preajmă; mai bine zis, aceasta 
era temerea lui Legrand, căci, in ce mă priveşte, m-aş fi 
bucurat de orice întrerupere care mi-ar fi permis să-l duc pe 
vagabond acasă. Intr-un târziu, hărmălaia fu curmată 
extrem de eficient de către Jupiter, care, ieşind din groapă 
cu un aer decis şi neînduplecat, legă botul zăvodului cu una 
din bretelele sale, după care, cu un rânjet solemn pe chip, 
se întoarse la sarcina lui. 

Când s-a scurs răstimpul pomenit, ajunseserăm la o 
adâncime de cinci picioare şi totuşi nu se arătase nici un 
semn de vreo comoară. Urmă un repaus general şi am 
început să sper că farsa se sfârşise. Legrand însă, deşi în 
mod vădit foarte derutat, îşi şterse fruntea îngândurat şi-şi 
reluă lucrul. Am săpat întreg cercul cu diametrul de patru 
picioare, i-am lărgit apoi marginile un pic şi ne-am dus până 
la adâncimea de două picioare. Nu ieşi însă nimic la iveală. 
Intr-un târziu, căutătorul de aur, pe care sincer îl 
compătimeam, se catara afară din groapă, purtând pe 
fiecare trăsătură a chipului pecetea unei amare deziluzii, şi 
greoi şi parcă în silă îşi puse haina pe care şi-o dăduse jos 
la începutul lucrului. 

In tot acest răstimp n-am scos o vorbă. La un semn din 
partea stăpânului său, Jupiter începu să-şi adune uneltele. 
Odată treaba isprăvită şi după ce eliberă botul câinelui, o 
luarăm într-o tăcere deplină înapoi spre casă. 

Făcuserăm poate doisprezece paşi în direcţia 
respectivă, cand, cu o înjurătură straşnică, Legrand se 
repezi la Jupiter şi-l prinse de guler. Uluit, negrul căscă 
gura, făcu nişte ochi cât cepele, scăpă din mâini cazmalele 
şi căzu în genunchi. 

— Netrebnicule! izbucni Legrand, şuierând silabele 
printre dinţii inclestati, tu, negru infam şi blestemat! 
Vorbeşte, când îţi zic! Răspunde-mi numaidecât şi fără 
smecherii! Care, care-i ochiul tău stâng? 

— O, Sfinte Doamne, massa Will! Nu-i ast aci ochiu' 
mieu stâng, taman el? urlă Jupiter înspăimântat, 
aşezându-şi mâna pe organul drept al văzului şi tinand-o 
acolo cu disperată îndărătnicie, de parcă s-ar fi temut că 


27 


stăpânul său o să încerce să i-l scoată numaidecat. 

— Bănuiam eu! Ştiam eu! Ura! răcni Legrand, dându-i 
negrului drumul, sărind astfel si topaind de zor, spre 
imensa uimire a valetului său, care, ridicându-se din 
genunchi, privea, fără grai, când la stăpânul său, când la 
mine. 

— Haideţi! Trebuie să ne întoarcem partida; şi ne 
conduse iar până la tulipier. 

— Jupiter! zise el când am ajuns la piciorul arborelui. la 
vino-ncoa! 

Tigva aia era prinsă cu faţa spre exterior sau cu faţa 
spre craca? 

— Cu faţa spre 'terior, massa, ca s-ajungă lesne ciorile 
pan' la ochi. 

— Atunci prin care ochi ai strecurat gândacul? Prin ăsta 
sau prin ăla? 

Şi Legrand atinse pe rând amândoi ochii lui Jupiter. 

— Ochiu' asta, massa, ochiu' stâng, fix cum mi-ati zis, 
şi aici negrul arătă spre ochiul său drept. 

— Ajunge! Trebuie să încercăm din nou. 

Aici, amicul meu, în a cărui nebunie vedeam acum, sau 
îmi închipuiam că văd, unele indicii de metodă, muta 
tarusul ce marca locul unde căzuse gândacul cu vreo trei 
toli mai la vest fata de poziţia lui anterioară. Desfăşurând 
apoi panglica din punctul cel mai aproape de pe trunchi şi 
până la tarus, ca mai înainte, şi continuând să o întindă în 
linie dreaptă pe o distanţă de cincizeci de picioare, marcă 
un alt loc, la câţiva coti de cel unde sapasem”®. 

În jurul acestui punct nou descrise acum un cerc 
putintel mai mare decât prima oară şi ne apucarăm iarăşi 
de lucru cu cazmalele. Eram îngrozitor de obosit, dar, fără 
să înţeleg prea bine ce anume prilejuise o schimbare în 
felul meu de-a gândi, nu mai simţeam o aşa mare repulsie 
fata de corvoada la care fusesem silit. In mod inexplicabil, 


18  Calculele matematice par a fi greşite (Dana C. Hill, Poe's Error, 


Northwestern Magazine, ianuarie 1916). După Edward Wagenknecht 
(Edgar Allan Poe, p. 103), „Poe era preocupat nu atât să fie precis, 
cât să dea aparenţa preciziei”. 

aceasta începuse să mă intereseze, ba chiar să ma 
pasioneze. Pesemne că mai era ceva, pe lângă toate aceste 
apucături ciudate ale lui Legrand - un aer de profeție, de 
premeditare, care mă impresiona. Săpam cu râvnă şi în 
răstimpuri mă surprindeam, ca să zic aşa, căutând, cu un 
sentiment ce aducea mai mult a speranţă, închipuita 
comoară, a cărei fantasmă îl scosese din minţi pe 
nefericitul meu tovarăş. La un moment dat, când astfel de 
gânduri năzdrăvane puseseră stăpânire deplină asupra 
mea, şi după ce trudiserăm vreo oră şi jumătate, furăm 
iarăşi  întrerupţi de  lătrăturile furioase ale dulăului. 
Neliniştea lui de prima oară fusese de bună seamă doar 
rodul unei stări de voioşie sau al capriciului, dar acum tonul 
său era aspru şi grav. Când Jupiter încercă să-i lege din nou 
botul, câinele opuse o aprigă rezistenţă şi, sărind în groapă, 
se apucă să scurme furibund pământul cu ghearele. In 
câteva secunde scoase la lumină un morman de oseminte 
omeneşti, alcătuind două schelete complete, amestecate 
cu câţiva nasturi de metal şi cu ceea ce mi se părea a fi 
nişte scame de lână putredă. Una sau două lovituri de 
cazma dezveliră lama unui pumnal mare, spaniol, şi pe 
când săpam mai departe, ieşiră la lumină, risipite, trei sau 
patru monede de aur şi de argint. 

La vederea acestora, Jupiter abia îşi mai putu stăpâni 
bucuria, însă pe chipul stăpânului său se întipărise o cruntă 
dezamăgire. Acesta ne îndemnă însă să ne continuăm 
strădaniile şi nu apucă să-şi sfârşească bine vorba, că 
m-am împiedicat şi am căzut în faţă, după ce vârful ghetei 
mi se agăţase într-un inel mare de fier, îngropat pe 
jumătate în solul afânat. 

Lucram acum cu înverşunare şi niciodată nu mai 
trăisem zece minute atât de intense şi de palpitante. În 
acest interval, dezgroparăm pe de-a-ntregul un sipet lung 
de lemn, care, după starea lui de perfectă conservare şi 
minunata-i rezistenţă, în mod vădit trecuse prin vreun 
procedeu de mineralizare, poate cu biclorură de mercur”. 


19 Poe vorbeşte de biclorura de mercur ca agent pentru păstrarea 


lemnului în articolul Street Paving, publicat în Broadway Journal (19 

Lada aceasta era lunga de trei picioare si jumatate, lata de 
trei si inalta de doua si jumatate. 


aprilie 1845). 
30 


Era trainic ferecata cu cercuri din fier forjat, nituite, 

alcătuind un soi de leasa împrejurul ei. De fiecare latură a 
sipetului, aproape de capac, erau prinse câte trei inele de 
fier, şase în total, cu ajutorul cărora putea fi transportat în 
siguranţă de şase persoane. Toate sfortarile noastre reunite 
abia de reuşiră să-l clintească niţel din loc. Ne lămurirăm 
numaidecât că era cu neputinţă să ducem aşa o mare 
greutate. Din fericire, capacul era prins doar cu două 
buloane glisante. Am tras de ele, tremurând şi gifiind de 
emotie. Într-o clipă, un tezaur de o inestimabilă valoare se 
lăfăia, sclipind, înaintea noastră. Şi când razele lampaselor 
căzură în groapă, din | „, purcoiul 
nedesluşit de aur şi +0 : pietre 
preţioase  fulgerară spre 
noi sticliri şi 
scânteieri care 
pur şi simplu ne 
luau privirile. 


— 


Nu voi 
pretinde să 
descriu 
sentimentele 
ce mă FNS 
stăpâneau în N 
timp ce sat 
priveam. : 
Eram, 
desigur, in ° AES 
primul rand سر‎ ; 
uluit. Legrand parea cu totul vlăguit 


din cauza emoţiilor şi abia reuşi să îngaime câteva vorbe. 
Chipul lui Jupiter căpătase, răstimp de câteva minute, o 
paloare cadaverica, în măsura în care firea lucrurilor 
îngăduie aşa ceva unui chip de negru. 

Părea de-a dreptul stupefiat, ca trăsnit. Deodată căzu 
în genunchi în groapă şi, afundându-şi braţele goale în aur 
pana la coate, şi le lăsă acolo o vreme, de parca ar fi trait 
voluptatea unei băi. Intr-un târziu, cu un oftat adânc, 
exclamă, de parcă şi-ar fi vorbit siesi: 

— Şi totu' vine numa' de la scărăbuşu' din aur! 
Dragutu', săracu' scărăbuş, şi cum l-am mai suduit cu vorbe 
aşa rele. Nu-ţi crapă obrazu' de ruşine, negrule? Poftim, 
răspunde-mi! 

M-am văzut nevoit în cele din urmă să-i trezesc la 
realitate atât pe stăpân, cât şi pe valet, amintindu-le de 
nevoia urgentă de a transporta comoara. Se făcea târziu şi 
s-ar fi cuvenit să ne îngrijim să punem totul la adăpost 
înainte să se crape de ziuă. Era greu de spus ce trebuia 
făcut; şi am pierdut o grămadă de timp tot deliberând - atât 
de confuze erau gândurile fiecăruia dintre noi. Până la urmă 
am mai uşurat lada, scoțând două treimi din conţinutul ei şi 
astfel am reuşit, cu ceva trudă, să o ridicăm din groapă. Am 
ascuns obiectele scoase afară printre mărăcini şi le-am 
lăsat în paza dulăului, cu ordin strict de la Jupiter ca, sub 
nici un motiv, să nu se clintească din loc şi nici să nu-şi 
deschidă gura până la întoarcerea noastră. Ne-am îndreptat 
după aceea în grabă spre casă, cu sipetul la noi; am ajuns 
cu bine la colibă, deşi după multă osteneală, pe la orele 
unu dimineaţa. Istoviti cum eram, ar fi fost cu neputinţă, 
omeneşte vorbind, să facem mai mult atunci. Ne-am odihnit 
până pe la orele două si am cinat. Imediat după aceea, am 
luat-o din loc spre coline, înarmaţi cu trei saci rezistenți pe 
care am avut norocul să-i descoperim în debara. Am ajuns 
la groapă cu puţin înainte de orele patru, am împărţit între 
noi cat se poate de frateste restul din prada şi, lăsând 
neastupate gropile, am pornit din nou spre coliba, unde, 
pentru a doua oară, ne-am desertat poverile de aur, chiar în 
momentul în care primele dâre ale zorilor licăreau peste 
vârful arborilor de la răsărit. 

Eram acum la capătul puterilor, însă emoţiile intense 
ale momentului ne împiedicau să dormim. După un somn 
agitat de vreo trei-patru ore, ne-am deşteptat deodată, de 
parcă ne-am fi înţeles, ca să vedem de comoară. 

Sipetul era plin ochi şi ne petrecurăm toată ziua şi 
mare parte din noaptea următoare cercetându-i conţinutul. 
Nu domnea în el nici un fel de ordine sau rânduială. Toate 
fuseseră zvarlite alandala. După ce am sortat totul cu 

bagare de seama, ne-am trezit stapani peste o avere chiar 
mai mare decat banuisem la inceput. In monede, era cu 
ceva mai mult de patru sute cincizeci de mii de dolari, 
calculand valoarea banilor cat mai precis cu putinta, dupa 
indicatorii de atunci. Nu era nici macar o farama de argint. 
Totul era aur vechi si de o mare varietate - monede 
franceze, spaniole si germane, cateva guinee englezesti si 
nişte imitatii din care nu mai văzusem înainte. Câteva 
monede foarte mari şi grele erau atât de tocite, încât n-am 
reuşit să le descifrăm inscripţiile. Bani americani nu erau 
deloc. Valoarea bijuteriilor era o treabă şi mai greu de 
stabilit. Existau diamante, unele dintre ele extraordinar de 
mari şi de frumoase - o sută zece cu totul - şi nici unul nu 
era mic; optsprezece rubine de o remarcabilă strălucire; 
trei sute zece smaralde, toate nespus de frumoase; 
douăzeci şi unu de safire şi un opal. Toate aceste pietre 
preţioase fuseseră smulse din monturile lor şi 2۷۲۱۱٠٢ de-a 
valma în sipet. Monturile însele, pe care le-am separat de 
celelalte piese de aur, păreau strivite cu ciocanul, ca să nu 
permită identificarea lor. Pe lângă toate acestea, mai era şi 
o uriaşă cantitate de podoabe din aur masiv; aproape două 
sute de inele şi cercei masivi; lanţuri grele, în număr de 
treizeci, dacă-mi amintesc bine; optzeci şi trei de crucifixe 
foarte mari şi grele; cinci cadelnite de aur de mare valoare; 
un bol uriaş de aur, pentru punci, ornat cu frunze de viţă de 
vie şi figuri de bacante, cizelate cu migală; două minere de 
sabie, splendid decorate, şi o sumedenie de alte obiecte 
mai mărunte de care nu-mi mai aduc aminte. Greutatea 
acestor avutii depăşea trei sute cincizeci de pfunzi; iar în 
acest calcul n-am inclus o sută nouăzeci şi şapte de 
splendide ceasuri de aur, trei dintre ele valorând fiecare 
câte cinci sute de dolari, dacă nu mai mult. 

Multe dintre ele erau foarte vechi şi lipsite de valoare 
ca instrumente de măsurat timpul, suferind mai mult sau 
mai puţin din pricina ruginei, însă toate erau bogat 
încrustate cu pietre preţioase şi ţinute în cutii de mare preţ. 
În acea noapte, am apreciat întreg conţinutul sipetului la un 
milion şi jumătate de dolari; şi, după ce, mai târziu, am mai 

vândut din podoabe si din bijuterii (păstrând câteva pentru 
propria noastră folosinţă), am aflat că subestimasem foarte 
mult tezaurul. 

Când, într-un târziu, am sfirşit de cercetat şi cumplitul 
neastâmpăr al acelor clipe se domolise într-o oarecare 
măsură, Legrand, care vedea că muream de nerăbdare să 
aflu răspunsul la această enigmă extraordinară, se lansă 
într-o relatare amănunţită asupra tuturor împrejurărilor 
legate de ea”. 

— Iti aduci aminte, zise el, de seara când ţi-am dat 
schiţa aia, făcută în grabă, cu cărăbuşul. Tii minte poate si 
că m-am simțit destul de ofensat când insistai că desenul 
meu semăna cu un cap de mort. Când ai spus prima oară 
acest lucru, eram convins că glumeai; după aceea însă, 
mi-am amintit de petele alea ciudate de pe spatele insectei 
si, in sinea mea, am admis că observația dumitale avea o 
oarecare bază reală. Mă deranja totuşi atitudinea dumitale 
dispretuitoare fata de talentele mele într-ale desenului, nu 
de alta, dar lumea mă considera un artist bunicel şi, ca 
atare, cand mi-ai pus in mana foaia de pergament, era cat 
pe ce să o mototolesc şi să o arunc manios în foc. 

— Vrei să spui peticul de hârtie, zisei eu. 

— Nu; semana bine cu hârtia şi la început am si 
presupus că aşa era, dar când am vrut să desenez pe ea, 
am văzut numaidecât că era o foiţă de pergament foarte 
subţire. Era destul de slinoasă, daca-ti mai aduci aminte. Ei 
bine, când eram chiar pe punctul de-a o crampoti, privirea 
mi-a căzut pe schiţa la care te uitaseşi dumneata, şi poţi 
să-ţi imaginezi uimirea mea când, la drept vorbind, am 
desluşit figura unui cap de mort acolo unde aveam impresia 
că desenasem gândacul. Pentru o clipă am fost mult prea 
surprins ca să pot chibzui limpede. Ştiam că, în ce priveşte 
detaliile, desenul meu era foarte diferit de acesta, deşi, în 
privinţa aspectului general, exista o oarecare asemănare. 
Numaidecât am luat o lumânare şi, aşezându-mă în capătul 
celălalt al încăperii, m-am apucat să cercetez pergamentul 


20 Aici se sfârşea primul foileton în The Dollar Neuspaper (21 iunie 


1842). Ultimul foileton din The Dollar Newspaper (21 iunie 1842). 

mai îndeaproape. intorcandu-l, am zărit pe revers 
propria-mi schiţă, exact aşa cum o făcusem eu. Prima mea 
impresie a fost aceea de surpriză, văzând asemănarea 
într-adevăr remarcabilă în privinţa conturului - ciudata 
coincidenţă constând în faptul că, fără să ştiu, pe partea 
cealaltă a pergamentului era un craniu, chiar sub scarabeul 
schiţat de mine, şi că acest craniu aducea atât de bine cu 
desenul meu nu doar în privinţa conturului, dar şi a mărimii. 
Repet, ciudatenia acestei coincidente pur şi simplu mă 
năuci o bucată de timp. 

Acesta e  obişnuitul efect al unor asemenea 
coincidente. Mintea se zbate să stabilească o conexiune, o 
relaţie de cauză şi efect şi, fiind incapabilă de aşa ceva, 
suferă un soi de paralizie temporară. Dar când mi-am 
revenit din starea de năuceală, încetul cu încetul prinse 
viaţă în cugetul meu o convingere care mă uimi mai abitir 
decât această coincidenţă. 

Am început să-mi aduc aminte clar şi precis că nu 
existase nici un desen pe pergament când am făcut schiţa 
scarabeului. Eram absolut sigur de acest lucru, deoarece 
tineam minte că-l întorsesem mai întâi pe-o parte, apoi pe 
cealaltă, ca să caut un loc mai curat. Dacă tigva ar fi fost 
atunci acolo, bineînţeles că aş fi remarcat-o. Intr-adevar, 
era vorba aici de un mister pe care nu mă simţeam în stare 
să-l lămuresc; dar chiar şi în acele clipe de început, părea 
să pâlpâie, anemic, în ungherele cele mai îndepărtate şi 
mai ascunse ale creierului meu, aidoma unui licurici, o 
întrezărire a adevărului pe care expediţia noastră din 
noaptea trecută a demonstrat-o într-un chip atât de 
strălucit. M-am sculat de-ndată şi, punând pergamentul 
într-un loc sigur, am izgonit orice alt gând până când 
aveam să fiu singur. 

După plecarea ta, în timp ce Jupiter dormea buştean, 
m-am apucat să studiez mai sistematic întreaga afacere. In 
primul rand voiam să aflu modul în care a intrat 
pergamentul în posesia mea. Locul unde am descoperit 
scarabeul era pe ţărmul continental, cam la o milă est de 
insulă şi doar la mică distanţă de cota maximă a fluxului. 

Cand l-am apucat cu mâna, mi-a tras o muşcătură 
zdravănă, drept care i-am dat numaidecât drumul. Jupiter, 
cu obisnuitul său simţ de prevedere, înainte sa înhaţe 
insecta, care zburase spre el, căutase prin jur o frunză sau 
ceva de genul ăsta cu care să o prindă. Chiar în acel 
moment, ochii lui, dar şi ai mei, căzură pe foaia de 
pergament despre care presupuneam atunci că era hârtie. 
Era pe jumătate îngropată în nisip, un colţ ieşindu-i afară. 
Aproape de locul unde am găsit-o, am observat nişte resturi 
de carenă din ceea ce fusese, pare-se, barca de salvare a 
unei corăbii. Epava părea să fi zăcut acolo de foarte mult 
timp, căci cu greu se mai putea desluşi asemănarea cu 
lemnăria unei bărci. 

Ei bine, Jupiter luă de jos pergamentul, înfăşură în el 
gândacul şi mi-l dădu mie. Curând după aceea, o pornirăm 
înapoi spre casă şi pe drum l-am întâlnit pe locotenentul G. 
l-am arătat insecta, iar acesta m-a rugat să-l las s-o ia cu el 
în fort. Am fost de acord, iar el a varit-o numaidecat în 
buzunarul vestei, fără pergamentul în care fusese 
înfăşurată si pe care-l tinusem în mână în răstimpul cât 
dumnealui o cercetase. 

Poate că se temuse să nu-mi schimb părerea şi 
chibzuise că era mai bine să se asigure de pradă cât mai 
iute - doar ştii cât e de pasionat de orice subiect legat de 
ştiinţele naturii. In acelaşi timp, fără să-mi dau seama, 
trebuie că am băgat în buzunar pergamentul. 

Îţi aminteşti că atunci când m-am dus la masă să 
desenez cărăbuşul, n-am găsit hârtie acolo unde o păstrez 
de obicei. Am căutat în sertare şi n-am găsit nici una. Am 
scotocit prin buzunare, sperând să nimeresc peste vreo 
scrisoare veche, şi atunci am dat de bucata de pergament. 
Iti detaliez modul exact în care ea a ajuns în posesia mea, 
fiindcă acele împrejurări mi s-au întipărit în minte cu o forţă 
deosebită. 

Fără îndoială că mă vei lua drept un exaltat, dar deja 
stabilisem un soi de conexiune. Pusesem cap la cap două 
verigi dintr-un lant uriaş. lată, o corabie eşuată pe un tarm 
de mare si nu departe de ea un pergament - nu o hârtie - 

cu un craniu desenat pe el. O sa mă întrebi, bineînţeles: 
Unde-i conexiunea? Şi-am să-ţi răspund că acel craniu, sau 
capul de mort, e binecunoscuta emblemă a piraţilor. 
Flamura cu capul de mort e arborată în toate luptele. 

Ti-am spus ca era un petic de pergament si nu de 
hârtie. Pergamentul e durabil, aproape nepieritor. Treburile 
de mai mică însemnătate rareori sunt consemnate pe 
pergament, întrucât pentru nevoile obişnuite ale scrisului 
sau desenului pergamenul nu e chiar la fel de potrivit ca 
hârtia. Această reflecţie îmi sugera că acel cap de mort ar 
avea un înţeles, o semnificaţie anume. In acelaşi timp, nu 
mi-a scăpat din vedere nici forma pergamentului. Deşi 
întâmplarea făcuse ca unul dintre colţuri să fie distrus, se 
putea vedea că, iniţial, avusese o formă dreptunghiulară. 
Într-adevăr, era o coală ce putea sluji ca document oficial, 
pentru consemnarea în scris a unui lucru vrednic de a fi 
ţinut minte şi păstrat cu grijă. 

— Totuşi, am intervenit, spui că tigva nu se afla pe 
pergament când ai făcut schiţa gândacului. Cum stabileşti 
atunci conexiunea dintre corabie şi craniu, dacă acesta, 
după cum recunoşti chiar dumneata, trebuie să fi fost 
desenat (numai Dumnezeu ştie cum şi de cine) cândva 
după ce dumneata ai desenat scarabeul? 

— A, iată cheia întregului mister, deşi până în acest 
punct am avut destul de puţine greutăţi cu desluşirea lui. 
Progresam cu paşi siguri şi nu-mi puteam permite decât un 
singur rezultat. lată, de exemplu, raţionamentul meu: când 
am desenat scarabeul, nu se vedea nici urmă de craniu pe 
pergament. După ce-am terminat desenul, ţi l-am dat 
dumitale şi am fost cu ochii pe dumneata până când mi l-ai 
dat înapoi. 

Prin urmare, nu dumneata ai desenat acel craniu şi 
nimeni altul nu era de faţă ca să-l poată realiza. Aşadar, nu 
fusese facut de o fiinţă omenească. Si totuşi fusese facut. 

În acest stadiu al cugetărilor mele, m-am străduit 
să-mi amintesc, şi într-adevăr mi-am amintit, cu toată 
claritatea, fiecare eveniment petrecut în perioada 
respectivă. Era o vreme rece afară (ah, o rară şi fericită 

întâmplare!) si în vatră ardea focul. Mă încălzisem de la 
efort şi şedeam la masă. Dumneata însă ţi-ai tras un scaun 
lângă şemineu. 

Tocmai când îţi dădusem în mână pergamentul şi te 
apucaseşi să-l cercetezi, a intrat Wolf, câinele de 
Newfoundland, şi a sărit cu labele pe umerii dumitale. Cu 
mâna stingă îl mângiiai şi-l tineai la distanţă, în timp ce 
dreapta, în care tineai pergamentul, ţi-o lasasesi să atarne 
lejer între genunchi şi foarte aproape de foc. La un moment 
dat, am crezut chiar că-l atinsese flacăra şi eram pe punctul 
să te previn, dar înainte să apuc să vorbesc, îl trăseseşi 
înapoi şi erai ocupat cu cercetarea lui. 

După ce am luat în calcul toate aceste împrejurări, nu 
m-am îndoit o clipă că, de fapt, că/aura fusese agentul ce 
adusese la lumină, pe pergament, craniul pe care-l vedeam 
desenat pe el. Ştii prea bine că există preparate chimice - şi 
ele au existat din timpuri imemoriale - cu ajutorul cărora 
poţi scrie, pe hârtie sau pe pergament, astfel încât 
caracterele să devină vizibile numai după ce au fost expuse 
acţiunii focului. Uneori se foloseşte oxidul de cobalt, 
dizolvat în aqua regis?! şi diluat în apă, de patru ori 
greutatea sa; rezultă o culoare verde. Minereul de cobalt, 
dizolvat în spirt de salpetru, dă o culoare roşie. După un 
timp mai lung sau mai scurt, când s-a răcit materialul pe 
care s-a scris, aceste culori dispar, însă devin iarăşi vizibile 
dacă sunt ţinute aproape de căldură. 

Cu băgare de seamă am cercetat acum capul de mort. 
Contururile exterioare ale desenului, contururile aflate cel 
mai aproape de colţul pergamentului, erau mult mai 
distincte decât celelalte. Era clar că acţiunea căldurii fusese 
imperfecta sau inegală. Am aprins numaidecat focul şi am 
expus fiecare porţiune a pergamentului unei călduri 
excesive. La început, singurul efect a fost acela de-a întări 
dungile firave ale craniului; perseverând însă cu acest 
experiment, se putea zări, în colţul peticului, diagonal opus 
locului unde era desenat capul de mort, figura a ceea ce 


21 Apă regală (lat.); un amestec de acid azotic şi acid clorhidric. 
Numele şi-l trage de la faptul că dizolvă orice metal, chiar şi aurul. 

crezusem initial că-i o capră. Cercetând-o însă mai 
îndeaproape, m-am lămurit că se voia a fi un ied. 

— Ha! Ha! am exclamat. Fireşte că n-am nici un drept 
să râd de dumneata; un milion şi jumătate de dolari sunt o 
treabă mult prea serioasă ca să te ţii de şotii; doar n-ai de 
gând să stabileşti acum o a treia verigă în lanţul dumitale; 
n-ai cum să descoperi vreo legătură specială între piraţii 
dumitale şi o capră - piraţii, ştii dumneata, n-au nimic de-a 
face cu caprele; ele ţin de interesul fermierilor. 


e 


ہے -— 
۹ 


— Dar tocmai ţi-am spus ca nu era figura unei capre. 

— Bun, atunci a unui ied, cam tot aia-i. 

— Cam, dar nu tot, zise Legrand. Vei fi auzit pesemne 
de un anume căpitan Kidd. De la bun început am 
considerat figura animalului de care vorbeam ca pe un soi 


22 William Kidd (1645-1701), pirat englez spânzurat pentru fărădelegile 


sale. 

de calambur, de semnătură hieroglifică. Zic semnătură, 
fiindcă poziţia sa pe pergament îmi sugera această idee. 

Cât despre capul de mort din colţul diagonal opus, 
părea şi el un fel de ştampilă sau sigiliu. Eram însă teribil 
de necăjit de absenţa restului, a corpului presupusului meu 
instrument, a textului contextului meu. 

— Presupun că te aşteptai să găseşti o scrisoare între 
sigiliu şi semnătură. 

— Ceva de genul ăsta. Fapt e că simţeam povara 
irezistibilă a unei premonitii în legătură cu un iminent si 
colosal noroc. N-aş putea spune de ce. Poate că, la urma 
urmelor, era mai degrabă o dorinţă de-a mea decât o 
credinţă adevărată; dar ştii că până şi vorbele neroade ale 
lui Jupiter cum că gângania ar fi din aur masiv au avut un 
efect nemaipomenit asupra imaginaţiei mele? Şi pe urmă 
seria de întâmplări şi coincidente - toate acestea au fost 
de-a dreptul extraordinare. Remarci oare faptul că doar 
hazardul a făcut ca toate aceste evenimente să se petreacă 
în singura zi din tot anul când era, sau putea fi, destul de 
rece ca să aprindem focul, şi că fără foc, sau fără 
intervenţia câinelui chiar în momentul când a intrat, n-aş fi 
aflat niciodată despre capul de mort şi, astfel, n-aş fi ajuns 
nicicând stăpânul tezaurului? 

— Dar zi odată, fierb de nerăbdare! 

— Ei bine, ai auzit, fireşte, numeroasele poveşti care 
circulă, miile de zvonuri despre bani îngropaţi undeva pe 
coasta Atlanticului de către Kidd si tovarasii sai. Zvonurile 
astea trebuie să fi avut o bază reală. Şi faptul că ele 
persistă fără întrerupere de atâta amar de vreme se 
datorează, după părerea mea, doar împrejurării că tezaurul 
îngropat a rămas încă în pământ. Dacă acest Kidd şi-ar fi 
ascuns prada o bucată de vreme şi apoi şi-ar fi recuperat-o, 
zvonurile n-ar mai fi ajuns la noi în forma lor prezentă şi 
neschimbată. Observi că toate poveştile sunt numai despre 
căutători, nu şi despre descoperitorii de comori. Dacă 
piratul şi-ar fi recuperat banii, întreaga afacere ar fi fost 
lamurita. 

Mie, unul, mi se pare că vreun ghinion, de pildă 

pierderea documentului ce indica locul banilor, îl pagubise 
de orice mijloc de a-i regăsi, şi că despre acest ghinion 
aflaseră însoțitorii lui, care pesemne că altminteri n-ar fi 
auzit niciodată de o comoară ascunsă, şi care, trudind de 
pomană - căci n-aveau nici un fel de reper - ca s-o 
găsească, dăduseră, ei primii, naştere şi mai apoi 
răspândiseră prin lume poveştile ce ne sunt atât de 
familiare acum. Ai auzit dumneata cândva de vreun tezaur, 
cât de cât însemnat, care să fi fost dezgropat pe țărm? 

— Niciodată. 

— Dar e lucru bine ştiut că avutiile lui Kidd erau 
imense. Prin urmare, am luat-o a bună că pământul le mai 
adăpostea încă; şi n-o să te surprindă prea tare daca-ti voi 
spune că simţeam în mine o speranţă, care era aproape o 
cerrtitudine, că pergamentul găsit în împrejurări atât de 
stranii cuprindea o însemnare pierdută despre locul unde 
era ascuns tezaurul. 

— Dar cum ai procedat? 

— Am apropiat iarăşi bucata de pergament de foc, 
după ce l-am întețit bine; n-a apărut însă nimic. Am socotit 
atunci că pesemne stratul de murdărie era de vină pentru 
această nereuşită, drept care am şters cu băgare de seamă 
pergamentul, turnand peste el apă calduta, şi, isprăvind cu 
asta, l-am pus într-un vas de tinichea, cu craniul în jos, si 
am aşezat vasul pe un cuptor cu cărbuni aprinşi. Câteva 
minute mai târziu, după ce vasul s-a încălzit de tot, am scos 
foaia şi, spre imensa mea bucurie, am observat că era 
marcată, în câteva locuri, cu ceea ce păreau nişte semne 
aranjate pe rânduri. Am pus din nou pergamentul în vas şi 
l-am mai lăsat un minut. După ce l-am scos, arăta exact aşa 
cum îl vezi acum. 

Aici, Legrand, după ce reîncălzi pergamentul, mi-l dădu 
să-l cercetez, între capul de mort şi capră erau însemnate, 
cam rudimentar, cu cerneală rosie, următoarele 
caractere”: 

23 Cifrul e cât se poate de corect în prima tipărire a nuvelei, dar în 
versiunile revizuite există o oarecare inconsecventa cât priveşte 
cifrul, transliterarea şi lista caracterelor de cod. După Wimsatt 

— Dar, am zis înapoindu-i foaia, am rămas la fel de 
nelamurit ca şi mai înainte. Chiar de-as primi toate 
giuvaerurile Golcondei?* drept răsplată pentru rezolvarea 
acestei enigme, şi tot n-aş fi în stare să le dobândesc. 

— Cu toate astea, zise Legrand, soluţia nu-i deloc atât 
de complicată, pe cât ţi-ai putea imagina dintr-o primă şi 
fugară cercetare a caracterelor. Aceste semne, cum lesne 
s-ar putea ghici, alcătuiesc un cifru, adică transmit un 
mesaj; dar atunci, din ceea ce se ştie despre Kidd, eu, unul, 
nu l-aş putea socoti capabil să-şi construiască o 
criptogramă ceva mai complicată. De la bun început eram 
convins că-i vorba de una dintre cele mai simple, una totuşi 
care să pară inteligenţei mai greoaie a unui marinar ceva 
absolut insolubil în lipsa cheii. 

— Şi-ai rezolvat-o, într-adevăr? 

— Cu rapiditate; am rezolvat şi altele de zece mii de 
ori mai încâlcite. Imprejurarile, dar şi o anume aplecare a 
minţii, mi-au trezit interesul pentru asemenea ghicitori, şi 
pe bună dreptate am putea să ne îndoim că ingeniozitatea 
omenească ar fi în stare să construiască o enigmă de felul 
aceleia pe care aceeaşi ingeniozitate omenească, cu 
răbdarea cuvenită, să n-o poată şi dezlega. De fapt, după 
ce-am reuşit să identific câteva caractere lizibile şi legate 
între ele, aproape că nici nu m-am mai gândit la dificultatea 
de-a le descoperi înţelesul. 

In cazul de faţă - într-adevăr, în toate cazurile de 


(PMLA, septembrie 1943), sursele autorului ar fi putut fi articolul 
despre Cifru din Cyclopaedia (1819) a lui Abraham Rees, altul perfect 
identic din Encyclopaedia Britannica (ediţia a ۱۱۳۷۱. 1798-1836), 
precum si Cryptography din Encyclopaedia Americana (1836). 

24 Vechi oraş indian, vestit centru al slefuitorilor de diamante. 

scriere secreta - prima intrebare care se ridica priveste 
limba cifrului; căci principiile de soluţionare, deocamdată, 
mai ales când e vorba de cifruri mai simple, depind şi 
variază în funcţie de spiritul limbii respective. În general, 
cel care caută soluţia nu are altă alternativă decât să 
experimenteze (ghidandu-se după probabilităţi) în fiecare 
limbă pe care o cunoaşte, până când va da peste cea 
adevărată. Cât despre cifrul pe care-l avem acum în faţă, 
semnătura înlătură orice 
dificultate. Calamburul pe 
seama cuvântului Kida?5 


limbă decât in cea 
engleză. Fără acest 
considerent, aş fi încercat mai întâi 
cu spaniola si cu franceza, limbi in care 
un secret de acest gen ar fi fost cel mai nimerit să fie notat 
de către un pirat al ținuturilor spaniole. În situația dată, am 
presupus că-i vorba de o criptogramă englezească. 

Observi că nu sunt defel spații între cuvinte. Dacă ar fi 
existat aceste spații, sarcina mea ar fi fost simțitor mai 
uşoară. In acest caz, aş fi început cu o colationare si o 


25 Cuvântul englezesc kid înseamnă „ied”. 

analiză ale cuvintelor mai scurte si, daca s-ar fi nimerit 
vreun cuvânt dintr-o singură literă, cum e foarte probabil - 
de exemplu, a sau I% -, aş fi considerat dezlegarea ca şi 
garantată. In lipsa spaţiilor însă, primul meu pas a fost să 
stabilesc literele predominante, precum şi pe cele mai puţin 
frecvente. Numărându-le pe toate, am alcătuit următorul 
tabel: 

Semnul 8 apare de 33 de ori 

Semnul ; apare de 26 de ori 

Semnul 4 apare de 19 de ori 

Semnul * apare de 13 de ori 

Semnul 5 apare de 12 de ori 

Semnul 6 apare de 11 de ori 

Semnul + 1 apare de 8 de ori 

Semnul 0 apare de 6 de ori 

Semnul 9 2 apare de 5 de ori 

Semnul : 3 apare de 4 de ori 

Semnul ? apare de 3 de ori 

Semnul n apare de 2 de ori 

Semnul — . apare de 1 de ori 

Ei bine, în engleză, litera care apare cel mai frecvent 
este e. După aceea, ordinea arată astfel: a, o, Í, d, h, Nn, T, S, 
t, u, y, c, f, g, ہا‎ m, w, b, k, p, q, x, z. E predomină însă atât 
de pregnant, încât rareori vei vedea o propoziție, indiferent 
de lungimea ei, în care să nu fie litera precumpănitoare. 

lată aşadar că de la bun început avem un fundament 
pentru ceva mai mult decât o simplă ghicitoare. Folosul 
general ce poate fi obținut din acest tabel e cât se poate de 
vădit, dar cât priveşte acest cifru anume, vom avea nevoie 
de el doar într-o foarte mică măsură. Întrucât semnul 
nostru predominant este 8, vom începe prin a-l lua drept 
litera e din alfabetul obişnuit. Ca sa verificam această 
supozitie, să vedem dacă 8 apare deseori dublat, căci în 
limba engleză e se dublează cu o mare fregventa, de 
exemplu in cuvinte ca meet, fleet, speed, seen, been, agree 
etc. In cazul de fata, îl vedem dublat nu mai putin de cinci 
ori, desi criptograma e scurtă. 


26 În engl. a- „un”, „una”; /- „eu”. 

Hai 58-1 socotim atunci pe 8 drept e. Ei bine, dintre 
toate cuvintele limbii, the este cel mai uzual; să vedem, 
prin urmare, dacă nu se repetă, în aceeaşi ordine, 
combinaţii de câte trei caractere, dintre care ultimul să fie 
8. Dacă vom descoperi repetări ale unor asemenea litere, 
astfel dispuse, e foarte probabil ca ele să reprezinte 
cuvântul the. Verificând, vom găsi nu mai puţin de şapte 
asemenea aranjamente, caracterele respective fiind ;48. 
Putem deci presupune că; îl reprezintă pe f, 4 1 reprezintă 
pe h, iar 81 reprezintă pe e, ultimul fiind de-acum pe deplin 
confirmat. Şi astfel s-a realizat un mare pas înainte. 

După ce însă am stabilit un singur cuvânt, suntem în 
măsură să stabilim un aspect cu mult mai important: adică 
unele începuturi şi terminatii ale altor cuvinte. Să ne 
referim, de exemplu, la penultimul caz, în care combinaţia 
;48 se produce nu departe de capătul cifrului. 

Ştim că semnul; care urmează este începutul unui 
cuvânt şi că, dintre cele şase caractere succedând acestui 
the, am identificat nu mai puţin de cinci. Să înlocuim aşadar 
aceste caractere cu literele pe care ştim că le reprezintă, 
lăsând un spaţiu liber pentru cea necunoscută: 

t eeth. 

lata că vom putea renunța degrabă la th, ca nefacand 
parte din cuvântul ce începe cu primul t, întrucât, căutând 
prin tot alfabetul după o literă care s-o poată înlocui pe cea 
lipsă, ne dăm seama că nu putem alcătui nici un cuvânt din 
care să facă parte acest th. Ne vom restrânge aşadar la 

t ee 

si, parcurgând, dacă-i nevoie, întreg alfabetul, ca si 
mai înainte, vom ajunge la cuvântul tree ca singura 
interpretare posibilă. Vom obţine astfel o alta literă, r, 
reprezentată prin semnul (, cu cele două cuvinte juxtapuse: 
the tree”. 

Privind dincolo de aceste cuvinte, putintel mai departe, 
vom vedea iarăşi combinația ;48 şi o vom folosi ca 
terminatie la ceea ce stă chiar înaintea ei. Vom avea astfel 
următoarea alcătuire: 


27 Copacul (engl.). 

the tree; 4 (+? 34 the 

sau, substituind literele naturale, adica pe cele pe care 
le cunoastem, se va citi astfel: 

the tree thr ? 3 h the, 

Acum, daca in locul caracterelor necunoscute vom lasa 
spaţii goale sau le vom înlocui cu cate un punct, vom citi 
astfel: 

the tree thr: h the, 

unde cuvântul through? se impune de la sine. Dar 
această descoporire ne dă trei noi litere, o, u şi g, 
reprezentate prin 7,? şi 3. 

Căutând acum cu atenţie în cifru combinaţiile unor 
caractere cunoscute, vom descoperi, nu prea departe de 
început, următoarea alcătuire: 

83 (88, adică egree, 

care, evident, este sfirşitul cuvântului degree?” şi care 
ne dă o altă literă, reprezentată prin +. 

La patru litere după cuvântul degree vom observa 
combinaţia 

; 46 (; 88. 

Traducând caracterele cunoscute şi reprezentându-le 
pe cele necunoscute prin puncte, ca şi mai înainte, vom citi 
astfel: 

th. rtee. 

O alcătuire ce sugerează numaidecât cuvântul 
thirteen”, oferindu-ne iarăşi două noi litere, / şi n, 
reprezentate prin 6 şi *. 

Revenind acum la începutul criptogramei, vom găsi 
combinaţia: 

53777 

Traducand, ca şi mai înainte, obţinem 

good, care ne asigură că prima literă este A şi că 
primele două cuvinte sunt: 

A good”. 


Prin (engl.). 

Grad (engl.). 
Treisprezece (engl.). 
Un bun, o buna (engl.). 


28 
29 
30 
31 

Ca sa evitam orice confuzie, e timpul sa randuim cele 
descoperite până acum sub o forma tabulară. lată cum va 
arata aceasta: 

5 reprezinta a 

+ reprezinta d 

8 reprezinta e 

3 reprezinta g 

4 reprezinta h 

6 reprezinta | 

* reprezinta n 

+۴ reprezinta o 

( reprezinta r 

; reprezintă t 

Avem aşadar nu mai puţin de zece dintre cele mai 
importante litere reprezentate şi nu va mai fi nevoie să 
urmărim toate detaliile modului de rezolvare. Ti-am spus 
destul ca să te conving că asemenea cifruri sunt uşor de 
dezlegat şi ca să-ţi faci o idee despre raționamentul 
alcătuirii lor. Fii însă încredinţat că tipul pe care îl avem în 
faţa noastră ţine de unul dintre cele mai simple specii ale 
criptografiei. Nu-mi mai rămâne acum decât să-ţi ofer 
traducerea integrală a caracterelor de pe pergament, după 
descifrarea lor. lat-o: 


A good glass în the bishop's hostel în the devil's seat 
forty-one degrees and thirteen minutes northeast and by 
north main branch seventh limb east side shoot from the 
left eye of the death's head a bee line from the tree 
through the shot fifty feet out. 

[O sticlă bună la hanul episcopului în jiltul diavolului 
patruzeci şi unu grade şi treisprezece minute nord-est cart 
nord ramura principală a şaptea creangă latura estică trage 
prin ochiul stâng al capului de mort o linie oabla din copac 
spre ţintă la cincizeci paşi depărtare.] 


— Dar, am spus, enigma asta pare mai încurcată ca 
oricând. Cum poţi extrage vreun sens din toată poliloghia 
asta cu  „jilţul diavolului”, „capul de mort”, „hanul 

episcopului”? 

— Mărturisesc, răspunse Legrand, că problema pare 
încă destul de serioasă, dacă o priveşti la modul superficial. 
Intai de toate, am încercat să desfac fraza în părţile ei 
fireşti, aşa cum le-a menit însuşi criptograful. 

— Adică să pui semnele de punctuație? 

— Ceva de genul ăsta. 

— Dar cum ai reuşit sa faci treaba asta? 

— M-am gândit că pentru autor toată chestia era să 
înşiruie cuvintele unul după altul, fără spaţii între ele, ca să 
îngreuneze descifrarea lor. 

Ei bine, un om nu prea ager, urmărind un asemenea 
scop, aproape sigur că va umfla lucrurile. Cand, în cursul 
redactării, va ajunge la o întrerupere de sens, ceea ce, 
desigur, ar necesita o pauză sau un punct, insul va fi din 
cale-afară de doritor să înghesuie literele în chiar locul 
acela mai abitir decât de obicei. Dacă vei cerceta 
manuscrisul, în cazul de faţă, lesne vei putea detecta cinci 
asemenea cazuri de neobişnuită îngrămădeală. Pornind de 
la acest indiciu, iată cum am făcut împărţirea: 

O sticlă bună la hanul episcopului, în jiltul diavolului, 
patruzeci şi unu grade şi treisprezece minute nord-est cart 
nord, ramura principală, a şaptea creangă, latura estică, 
trage, prin ochiul stâng al capului de mort, o linie oablă din 
copac, spre ţintă, la cincizeci paşi depărtare. 

— Chiar şi împărţirea asta, am spus, mă lasă tot în 
beznă. 

— Şi pe mine m-a lăsat câteva zile, răspunse Legrand, 
răstimp în care am umblat întruna ca să aflu, prin 
vecinătatea insulei Sullivan, de vreo clădire cu numele 
Bishop's HosteF?, căci, bineînţeles, am exclus din capul 
locului vechea-i denumire, aceea de hostel. Neprimind nici 
o informaţie în acest sens, eram pe punctul de a-mi extinde 
sfera de cercetare şi de a proceda într-un mod mai 
sistematic, când, într-o bună dimineaţă, mi-a trecut prin 
cap, aşa, ca din senin, că acest „han al episcopului” ar 
putea avea vreo legătură cu o străveche familie, pe nume 


32 Hanul episcopului. 

Bessop*’, şi care familie, din vremuri imemoriale, stapanise 
un vechi conac, la vreo patru mile nord de insulă. Drept 
urmare, m-am dus până la plantaţia respectivă şi mi-am 
reluat cercetările printre negrii mai în etate de prin partea 
locului. În cele din urmă, una dintre femeile foarte bătrâne 
mi-a spus că ar fi auzit de un loc cu numele de Castelul lui 
Bessop şi era încredinţată că m-ar putea îndruma până 
acolo, numai că nu era nici castel şi nici han, ci o stâncă 
înaltă. 

M-am oferit să-i dau o sumă frumuşică pentru 
osteneală şi, după ce se codi o vreme, consimti sa mă 
însoţească până la locul cu pricina. 

L-am găsit fără prea mare greutate şi, după ce m-am 
despărţit de femeie, am început să-l cercetez. „Castelul” 
consta într-o formaţiune neregulată de roci şi stânci, una 
dintre acestea fiind de-a dreptul impresionantă prin 
înălţimea ei, dar şi prin înfăţişarea ei stingheră şi oarecum 
artificială. M-am catarat până pe vârful ei şi apoi am simţit 
o mare disperare, neştiind ce trebuia să fac pe mai departe. 

Pe când eram adâncit în gânduri, ochii îmi căzură pe o 
teşitură îngustă în peretele estic al stâncii, cam la un iard 
sub piscul pe care stăteam. Cornişa ieşea în afară cu vreo 
optsprezece toli şi nu era mai lată de un picior, o nişă în 
steiul chiar de deasupra ei făcând-o să aducă de departe cu 
unul dintre scaunele acelea cu spetează scobită pe care le 
foloseau strămoşii noştri. Nu aveam nici un dubiu că acolo 
se afla „jilţul diavolului” pomenit în manuscris şi în acel 
moment mi s-a părut că pătrunsesem întregul secret. „O 
sticlă bună”, ştiam că nu putea să însemne nimic altceva 
decât o lunetă marină, căci cuvântul „sticlă” rareori e 
întrebuințat cu alt sens de către marinari. Ei bine, am văzut 
numaidecât că trebuia să mă folosesc de o lunetă şi de un 
anumit unghi de vedere, absolut invariabil, din care sa 
privesc. Şi n-am ezitat o clipă să cred că expresiile 
„patruzeci şi unu grade şi treisprezece minute” şi „nord-est 
cart nord” trebuiau luate ca nişte indicaţii despre cum 
anume să fie orientată luneta. Tulburat peste măsură de 


33 Bishop şi Bessop au pronuntii foarte apropiate. 

aceste descoperiri, m-am dus degraba acasa, mi-am 
procurat o lunetă si am revenit la stâncă. 

M-am lăsat să lunec în jos până în dreptul cornişei şi 
am văzut că nu se putea sta pe ea decât într-o anumită 
poziţie. Acest fapt confirma presupunerea mea. M-am 
gândit atunci să folosesc luneta. Bineînţeles, cele patruzeci 
şi unu grade şi treisprezece minute” nu puteau însemna 
altceva decât înălţimea aflată deasupra orizontului vizibil, 
întrucât direcţia orizontală era clar indicată prin cuvintele 
„nord-est cart nord”. 

Această ultimă direcţie am stabilit-o de-ndată cu 
ajutorul unei busole de buzunar; apoi, îndreptând luneta, 
mai mult pe ghicite, într-un unghi cât mai aproape de 
patruzeci şi unu de grade înălţime, am mişcat-o cu grijă în 
sus şi în jos, până când atenţia îmi fu reţinută de un soi de 
scobitură rotundă sau spărtură în frunzişul unui copac uriaş 
care îşi domina firtatii până departe. În mijlocul acestei 
scobituri am observat o pată albă, însă la început nu 
puteam desluşi ce era. Ajustând focarul lunetei, am privit 
din nou, şi de data asta mi-am dat seama că era un craniu 
omenesc. 

După această descoperire, am devenit atât de 
încrezător în mine însumi, încât am socotit enigma ca şi 
dezlegată; întrucât expresia „ramura principală, a şaptea 
creangă, latura estică” nu se putea referi decât la poziţia 
craniului din copac, iar „trage prin ochiul stâng al capului 
de mort”, la fel, nu admitea decât o singură interpretare, 
legată de descoperirea unui tezaur îngropat. Mi-am dat 
seama că schema era să trag un glonte prin ochiul stâng al 
craniului şi că „o linie oablă”, cu alte cuvinte o linie 
dreaptă, trasă de la „țintă” (adică de unde a căzut 
glontele), din cel mai apropiat punct al copacului, şi de 
acolo desfăşurată apoi pe o distanţă de cincizeci de 
picioare, ar putea indica un punct precis, şi sub acest 
punct, gândeam în sinea mea, era măcar posibi/ să zacă 
ascuns un tezaur de valoare. 

— Totul e cât se poate de clar, am zis, şi, deşi ingenios, 
e simplu şi explicit. Ce s-a mai întâmplat după ce-ai plecat 

de la „hanul episcopului”? 

— Bun, după ce mi-am notat cu grijă poziţia copacului, 
am luat-o înapoi spre casă. Dar în clipa când am părăsit 
Jiltul diavolului”, scobitura rotunda a dispărut, iar dupa 
aceea n-am mai putut-o zări, oricât m-am învârtit. După 
mine, lucrul extraordinar în toată treaba asta e faptul (căci 
repetarea experimentului m-a convins că într-adevăr e 
vorba de un fapt) că spărtura cu pricina nu-i vizibilă din nici 
un alt unghi de vedere decât din cel situat pe cornişa 
îngustă din peretele stâncii. 

În expediţia asta până la „hanul episcopului” fusesem 
însoţit de Jupiter, care de câteva săptămâni bune 
remarcase fără îndoială starea mea de apatie şi era foarte 
grijuliu să nu mă lase de unul singur. A doua zi însă, 
sculându-mă dis-de-dimineata, am reuşit să-i dau plasă şi 
m-am dus în munţi să caut copacul. Cu chiu şi vai, l-am 
găsit. Când m-am întors acasă, noaptea, sluga mea îşi 
pusese în cap să-mi tragă o chelfăneală. Cât despre restul 
aventurii noastre, cred că eşti la fel de bine informat ca şi 
mine. 

— Presupun, am zis, că n-ai nimerit locul de prima dată 
când am săpat din cauza neghiobiei lui Jupiter, care a lăsat 
în jos cărăbuşul prin ochiul drept, în loc să-i fi dat drumul 
prin ochiul stâng al craniului. 

— Exact. Această eroare a dat diferenţa de doi toli si 
jumătate fata de țintă, adică fata de poziţia tarusului de 
lângă copac; şi dacă tezaurul s-ar fi aflat chiar sub ,,tinta”, 
eroarea ar fi fost neînsemnată; dar „ținta”, laolaltă cu 
punctul cel mai apropiat al copacului erau numai două 
repere care să ne permită să stabilim o linie de direcţie; 
fireşte, eroarea, oricât de măruntă la început, creştea pe 
măsură ce ne îndepărtam cu linia, şi după ce-am făcut 
cincizeci de paşi, ne abătusem cu totul de obiectivul nostru. 
Dacă n-ar fi fost convingerea mea adânc înrădăcinată că pe 
aici, pe undeva, era îngropat de fapt un tezaur, toate 
silintele noastre ar fi fost poate în van. 

— Pesemne că ideea trăsnită cu craniul, cu tragerea 
unui glonte prin ochiul hârcii, i-o fi venit lui Kidd chiar de la 

flamura piraţilor. Si fără îndoială că un soi de simţ poetic l-a 
îmboldit să încerce să-şi recupereze banii recurgând la 
acest simbol macabru. 

— Tot ce se poate; dar nu pot deloc alunga gândul că 
în toată treaba asta bunul-simt a jucat un rol la fel de mare 
ca şi simţul poetic. Ca să se vadă din ///țu/ diavolului”, 
trebuia ca obiectul, dacă era mai mititel, să fie neapărat 
alb; şi nimic nu-şi păstrează, ba chiar îşi sporeşte albeata, 
mai bine ca un craniu omenesc, atunci când este expus 
intemperiilor de tot felul**. 

— Insă grozav te mai faleai şi balanganeai carabusul 
ăla! Eram sigur ca ai luat-o razna. Şi de ce-ai ţinut mortis să 
slobozi din craniu, în loc de glonte, un cărăbuş? 

— Ca să fiu sincer, ma cam enervau bănuielile 
dumitale vădite în legătură cu sănătatea mea mintală şi, ca 
atare, mi-am zis să te pedepsesc, pe tăcute, în felul meu, 
printr-o mică şmecherie bine ticluită. De-asta 6 70 
gângania şi i-am dat drumul din copac. Chiar remarca 
dumitale despre greutatea ei neobişnuită mi-a sugerat 
această din urmă idee. 

— Aha, pricep; dar un singur lucru îmi mai dă bătaie de 
Cum e cu scheletele găsite în groapă? 

— lată o întrebare la care nu sunt mai în 
t măsură să răspund 
decât dumneata. S-ar 
părea însă că nu 
există decât 
singură 
explicaţie 


cap. 


! 


34 Aceste două paragrafe lipsesc în A, B şi D. 

plauzibilă, şi totuşi ar fi cumplit să crezi în ororile pe care ea 
le presupune. E limpede ca insul asta, Kidd, dacă 
într-adevăr Kidd a ascuns tezaurul, iar eu, unul, n-am nici o 
îndoială, e limpede, zic, că în toată treaba asta trebuie să fi 
avut ajutoare. Isprăvind însă cu partea cea mai grea, posibil 
ca omul să fi chibzuit că-i mai bine să-i elimine pe toţi cei 
care-i cunoşteau secretul. Poate că două lovituri de sapă să 
fi fost de ajuns, pe când ajutoarele lui trudeau în groapă; 
poate că a fost nevoie de vreo zece... cine să ne spună? 


SFÂRŞIT 

NOTA BIBILIOGRAFICA 


CARABUSUL DE AUR 

(THE GOLD BUG) 

(A: Dollar Newspaper, Philadelphia, 21 iunie: prima 
parte a nuvelei; 28 iunie 1843: întreaga nuvelă; retipărită în 
suplimentul revistei, 12 iunie 1843; B: Tales, 1845, pp. l-36; 
C: exemplarul ۔(‎ Lorimer Graham cu revizuiri în manuscris 
din anul 1849; D: Works, 1850,1, pp. 52-87. Retipăriri. Din 
Dollar Newspaper: Saturday Courier, Philadelphia, 24 iunie, 
1 şi 8 iulie 1843; Volunteer, Montrose, Pa., 3, 10 şi 17 
august 1843; Boston Museum, 22 iulie 1848; Maine Farmer, 
Augusta, Me., 7 septembrie 1848. 

Din Tales (1845): The Gold Bug by Edgar A. Poe. 
Londra [1846-1847], 36 p. „Cărăbuşul de aur' e o operă 
superioară în raport cu orice definiţie: ajută la stabilirea 
unei categorii mai largi a nuvelei de mistere - categorie ce 
va fi dezvoltată de Wilkie Collins şi Robert Louis Stevenson” 
(Vincent Buranelli, op. cit., p. 80). 

La mai puţin de un an de la publicarea nuvelei, Poe îi 
scrie lui J.R. Lowell (28 mai 1844): „Din Cărăbuşul de aur 
(cea mai reuşită nuvelă a mea) s-au vândut peste 300 000 
de exemplare”. In Broadway Journal (11 octombrie 1845), 
notează: „Dacă ne-am gândi vreodată la aşa ceva 
[retipărirea în Anglia - n. ed.], ar trebui neîndoielnic să-i 
acordăm Cărăbuşului un loc mai însemnat decât cel pe care 
îl deţine în prezent. Ar trebui să intitulăm volumul 
Cărăbuşul de aur şi alte povestiri în loc de Tales (Povestiri), 
cum sună titlul acum”. 

Surse. T.O. Mabbott menţionează următoarele: 

(1) Nuvela Wolfert Webber a lui Washington Irving, 
unde e vorba de o comoară pe care naratorul, un olandez, 
se zbate să o dezgroape, ajutat de medicul german 
Knipperhausen, savant versat într-ale astrologiei si 
vrăjitoriei, şi de pescarul negru Mud Sam. Aceştia sunt 
probabil modelele pentru naratorul anonim al nuvelei lui 

Poe, pentru Legrand si Jupiter (Mabbott, Selected Poetry 
and Prose of Edgar Allan Poe, p. 423). 

(2) Sheppard Lee de Robert M. Bird, roman recenzat de 
Poe in Southern Literary Messenger (septembrie 1836). 
Batranul negru Jim Jumble crede ca averea capitanului Kidd 
s-ar afla ascunsă într-o mlaştină, dar stăpânul său, Lee, 
visează trei nopţi la rând că va găsi comoara la rădăcina 
unui fag. În toiul nopţii, pe lună plină, zărind, chipurile, 
demoni dansând printre morminte, Lee se apucă să sape la 
rădăcina fagului, însă nu dă de nici o comoară. 

(3) The Journal of Llewellin Penrose, A Seaman, editat 
de John Eagles, Londra, 1815 si 1825. Langa scheletul unui 
pirat, sacrificat pentru ca strigoiul acestuia sa pazeasca 
aurul, eroul acestui roman semiautobiografic găseşte într-o 
sticlă cinci răvaşe: „ceea ce marinarii numesc un prigor 
rotund”, „un blestem cumplit” şi o diagramă cu „nişte 
semne foarte ciudate alături de cuvinte [...] care arătau 
direcţia ascunzătorii”. Ajutat de servitorul său indian şi de 
un olandez care vorbeşte în dialect, Penrose găseşte 
comoara: „şapte sfeşnice mari, suflate cu argint, masive şi 
de patru picioare lungime - alte zece de dimensiuni mai 
mici, un vas mare [...] aproape plin cu monede de aur”. 

(4) O sursă controversată e nuvela /magine, or the 
Pirate's Treasure de George Ann Humphreys Sherburne (o 
scolarita de „treisprezece primăveri”, cum se afirmă în 
prefața cărții), tipărită in Baltimore. Unele elemente 
comune, ca de pildă locuinţa lui Imogine Belmont, care e 
numită ba „Beacon Oak”, ba „The Pirate's Look Out”, 
creanga uscată alături de care zace un schelet omenesc şi 
care indică ascunzătoarea comorii, jurnalul piratului, care e 
înfăşurat în piele etc. ar putea părea suspecte, însă, după 
cum constată Joseph Sailer, redactorul revistei Dollar 
Newspaper (19 iulie 1843), în răspunsul său către colonelul 
Du Solie, cel care a semnalat aceste asemănări (Spirit of 
the Times, Philadelphia, 1 iulie 1843), nu poate fi vorba de 
plagiat: „Noi am citit cu atenţie această nuvelă premiată a 
domnului Poe şi de asemenea Pirate's Treasure de 
domnisoara Sherburne şi, admițând faptul că ne place 

foarte mult Cărăbuşul de aur, că este ingenioasă si foarte 
bine scrisă, suntem nevoiţi să adăugăm ca ea nu seamănă 
cu nuvela domnişoarei Sherburne mai mult decât s-ar 
cuveni, numai pentru că se ocupă în general de acelaşi 
subiect. Domnul Poe îşi merită cu prisosinta premiul de 100 
de dolari”. 

Poe recurge la cunoştinţele sale de criptografie şi de 
zoologie. Intre 1839 şi 1841 a compus şi a rezolvat 
numeroase criptograme în Alexander's Weekly Messenger 
şi Graham's Magazine, ceea ce a dus la creşterea 
semnificativă a tirajului revistelor respective. Carabusul de 
aur e singura nuvelă în care autorul îşi exersează această 
pasiune, altminteri costisitoare, după cum reiese din 
scrisoarea sa către John Tomlin (28 august 1843): „N-ai să 
mă crezi când îţi voi spune că am pierdut mai mult de o mie 
de dolari rezolvând cifruri” (cf., de asemenea, articolul lui 
W.K. Wimsatt Jr., What Poe Knew about Cryptography, În 
PMLA, septembrie 1943,pp. 754-779). Cunostintele de 
Zoologie le-a dobândit in urma colaborării, in 1839, cu 
profesorul Thomas Wyatt la redactarea manualului 
Synopsis of Natural History (vezi n. 8 infra). 

Nuvela era terminată în 1842, când autorul o vinde lui 
George R. Graham pentru cincizeci şi doi de dolari, dar, 
potrivit lui Poe, Graham i-a returnat-o în schimbul unor 
articole de critică literară. 

Poe spera să o publice în două foiletoane în revista The 
Stylus pe care plănuia să o scoată împreună cu Thomas 
Cottrell Clarke. In ianuarie 1843, cei doi s-au înţeles cu Felix 
O.C. Darley ca acesta să execute câteva xilogravuri care să 
însoţească nuvela. 

La 25 ianuarie 1843, apare în Philadelphia un nou 
săptămânal, The Dollar Newspaper. In numărul său din 5 
aprilie, redactorii, A.H. Simmons & Co., anunţă un concurs 
de proză, avându-i în juriu pe Robert T. Conrad, H.S. 
Patterson, M.D. şi W.L. Lane. Nuvela lui Poe cîştigă premiul 
de o sută de dolari. 

Prima parte a nuvelei a apărut la 21 iunie, iar a doua 
(împreună cu prima parte) la 28 iunie; întreaga nuvelă a 

dintre xilogravurile lui Darley. Editorii au cumpărat 
copyright-al, fapt neobişnuit la vremea respectivă, astfel 
încât retipărirea nuvelei în Saturday Courier (24 iunie, 1 şi 8 
iulie 1843) din Philadelphia s-a făcut cu permisiunea 
acestora. Multe gazete din ţară au retipărit-o fără să se 
sinchisească de copyright. Nuvela a fost dramatizată şi 
jucată pe 8 august 1843 la Wall Street Theatre din 
Philadelphia. 

Traduceri. În franceză: Le Scarabée d'or, trad. „A.B.” 
[dupa W.T. Bandy, „AB.” ar fi Alphonse Borghers, 
pseudonimul lui Am6d6e Pichot, redactorul-şef al revistei], 
Revue britannique, noiembrie 1845, pp. 168-212, reed. In 
Nouvelles choisies, Paris, Hachette, 1853. Le Scarabée d'or, 
trad. William .ا‎ Hugues, Journal des faits, 28 octombrie 
1852. În româneşte: Cărăbușul de aur, trad. Th. M. 
Stoenescu, Revista literară (si politică), XI, 1890, nr. 15-19. 
Carabusul de aur, Natiunea, X, 1891, nr. 2527 - nr. 2533: 
Foita ziarului ,Natiunea” [nuvela publicata, alaturi de Hop- 
Frog şi Portretul oval, cu titlul Poveşti năzdrăvane]. 
Cărăbuşul de aur, trad. lon Vinea, în Edgar Allan Poe, Scrieri 
alese, 1968, pp. 341-640, reed. 1969, pp. 286-316. 

Titlul variantei A: The Gold-Bug. A Prize Story. Written 
expressly for „The Dollar Newspaper”, by Edgar A. Poe, 
Esq.; And for which the First Premium of One Hundred 
Dollars was paid. Cum observa Mabbott, cuvantul bug e 
folosit in America pentru orice fel de beetle (gândac), în 
vreme ce în Anglia el era mai demult întrebuințat doar cu 
sensul de „ploşniţă”. În Letter from London (New York 
Weekly Mirror, 4 octombrie 1845), N.P. Willis se arăta 
îngrijorat în legătură cu vânzarea volumului Tales. T.D. 
English notează în Aristidean (octombrie 1845): „Willis [...] 
vorbeşte despre [...] cuvântul bug. 

Nu-i decât o simplă afectare [...] asocierea cu gold îl 
salvează”. In Tales of Mystery, Imagination, & Humour and 
Poems, volum publicat în Anglia în 1852, nuvela e intitulată 
The Gold-Beetle. 

Motto. What ho! What ho! This fellow is dancing mad 

he hath been bitten by the Tarantula. 

All in the Wrong 

Poe atribuie aceste versuri lui Arthur Murphy (1730- 
1805), autorul comediei All in the Wrong (1761). In opinia 
lui Mabbott (Collected Works of Edgar Allan Poe, vol. |, 
1969, p. 329), ele sunt creatia lui Poe, care s-a inspirat din 
The Dramatist (1789), comedia lui Frederick Reynolds. 
Floriville, personaj umblat prin Italia, spune (act. IV, se. 2): 
J'm afraid you've been bitten by a tarantula [... ] the 
symptoms are wonderfully alarming. There is a blazing fury 
în your eye - a wild emotion in your countenance”. („Mă 
tem ca te-a muscat o tarantula(..) simptomele sunt minunat 
de alarmante. Ochii iti scanteiaza de furie, pe chip ti se 
citeşte o emotie nestăpânită.”) Poe a mai citat din tiradele 
lui Vapid, alt personaj al piesei, într-o recenzie la Norman 
Leslie, de Theodore S. Fay, în Southern Literary Messenger 
(decembrie 1835). Exista superstitia, mai ales în Italia 
medievală, că muşcătura acestui păianjen ar inocula 
oamenilor dorinţa isterică de a dansa (tarantrismul). 

